text:
ORANJESTAD- Kiwanis Club of Aruba y Cruz Cora Aruba ta invita un y tur pa su proximo sesion informativo di e campaña “No Sconde Mas” cu den e ultimo lunanan a bishita San Nicolas, Brazil y Noord. E anochi ta un oportunidad pa siña for di profesionalnan riba e tema di abuso di mucha y conoce e señalnan con pa reconoce esaki y ki pasonan pa tuma. E panel aki ta consisti di Dr. Louise Rafael-Croes, Sra. Janine Rodriguez y Comisario Trudy Hassell. Cada un ta aporta na e topico for di un angulo diferente, esta como dokter di mucha, trahador social y polis. Tur ta experiencia abuso di mucha diariamente. Hunto como team nan ta presenta “Con pa reconoce señalnan di abuso y kico pa haci?”
Fechanan di di charla pa oktober:
16 di oktober Centro di Bario Playa Pabou
30 di oktober Piedra Plat Entertainment Center
Ban sostene hunto tur esunnan cu ta vulnerabel den nos comunidad y cu no tin voz of sosten optimal. Atende un charla, pa hunto nos yuda!
ORANJESTAD – Si tur cos cana bon, e impasse cu tin na Hospital Horacio Oduber entre su Raad van Toezicht y sindicato ABV por keda soluciona otro siman. Asina mediador di gobierno Anselmo Pontilius a bisa NoticiaCla diabierna mainta. Pontilius a reuni algun biaha cu e dos partidonan y kier soluciona e asunto pa dialuna awor. E intencion ta pa na final firma un documento di un pagina (A4) cu mester bira e ‘declaracion di paz’. Pontilius a confirma cu tur partido ta sigui para riba cierto punto, pero e tin confiansa cu por haya otro, otro siman.
ORANJESTAD - . Aunke gobierno a cuminsa haci preparacion riba e tereno di desaroyo sostenibel, e ta un bon comienso, pero e no ta suficiente. Asina un raport di ARA (Corte di auditoria) ta bisa den un comunicado di e instancia aki diabierna. Segun e rapport cu lo keda presenta diabierna atardi, Gobierno di Aruab mester pone atencion na algun punto pa por garantisa un base solido y un realisacion duradero di e SDGs. Pa di prome, ta importante pa tin un plan strategico riba nivel nacional, unda lo atende tur e cinco pilarnan di e desaroyo duradero y lo otorga e responsabilidad pa esaki na cada minister. Actualmente no tur minister ta envolvi den e fase preparatorio. Esaki tin como consecuencia cu nan intencionnan di maneho no ta directamente conecta cu realisacion di e SDGs. Tambe no ta tur minister ta na altura di e desaroyonan relaciona cu implementacion di e SDGs. Corte di Auditoria ta conseha pa otorga responsabilidad na cada minister den e fase actual aki y pa percura cu e intencionnan di maneho ta similar, p’asina por realisa e obhetivonan.
ORANJESTAD - Casi un siman despues cu e parti di rotonde na Cumana direccion Sta Cruz mester a habri bek despues di trabounan necesario, DOW a anuncia cu porfin e ta habri atrobe. Como motibo pa e di dos retrazo (prome biaha a bisa cu e ta habri diabierna, djey diamars), a bisa cu e tardansa tabata pa motibo di cu e beton mester a seca bon. Mester bisa sinembargo cu diaranson ainda e buraco tabata habri. Pues no ta conoci cua buraco mester a cera cu beton for di diamars.
ORANJESTAD – E Secretario General di Caribbean Community (CARICOM), Emhahador Irwin LaRocque a topa diaranson cu prome minister di Aruba Evelyn Wever Croes riba e asunto di membrecia asocia den e grupo di 15 miembro regional esta - 'the Caribbean Community (CARICOM) for the Dutch Territory’ esta e teritorio Hulandes.


c: text/html

text:
Ex Promer Minister mr. Mike Eman:
ORANJESTAD(AAN): “Tremendo ambiente den Caya Grandi rescata y totalmente renoba y restaura. Esaki no ta imagen di e aña aki, pero di aña pasa. Esey no ta importante, e aña aki tambe e ta yen. Importante ta cu awor nos oponentenan ta mire. Por fin nos ta kita nos bril di antagonismo y acepta y aprecia locual nunca mester a wordo nenga, pasobra ta di nos tur e ta !.Un Centro di Ciudad rescata y totalmente renoba y restaura. E por ta obra di AVP, pero no ta di AVP e ta, pero di Aruba, asina ex Promer Minister mr. Mike Eman a expresa.
E mandatario cu a lider e epoca di mas cambio y renobacion cu Aruba a yega di conoce den su historia ta bisa cu si ta tuma pa a sinta den Cocolishi y mira for di e bentanan grandi for di un otro perspectiva, ya mas no cu envidia y ansha di no ta na poder, anto e ta destino cu mester a cana su curso pa nos tur por mira cu e mesun claridad, cu e mesun orguyo, cu curason habri y no amarga, con berdad un hoya nos Centro di Ciudad a bira, con bunita nos Aruba a bira. Eman ta enfatisa cu a tur esaki trahando cu alma y curason pa nos tera stima.
“Sinta for di e edificio cu a bira parti integral digno di nos Centro di Gobernacion, di entrada caba di nos Bestuurskantoor rescata for abismo y benta pa ser un hotel, e orguyo di ta Arubiano mester por drenta bo benanan. No ta cos cu por nenga mas, pasobra bo wowonan ta worde yena cune awor tur dia. Mira pariba mira pabao for di e pisonan di Cocolishi, un Aruba restaura bo ta mira”, mr Mike Eman a expresa.
Di entrada di waf, awor sin container cu un bunita Welcome Plaza ya na entrada, tramnan bunita pa busca turista, un Plaza Rancho directamente ora bo cruza caya. Di Welcome Plaza (Paardenbaai Plaza) pa Rancho Plaza. Infrastructura tur drecha cu trotoirnan di klinker e cayanan renoba Bo ta mira. Di Weststraat pa Schelpstraat pa Havenstraat, pa Caya grandi te na su final. Unhoya. Edificionan rond di dje tambe tur rescata, restaura y renoba. La Salle College restaura, Universidad amplia y renoba, Misa di Playa renoba, Creacion di Plaza Flor di Oriente, dedica na famia de Freytas, Rosa College y Maria College tur rescata, renoba y restaura. Tur rond di dje tambe e infrastructura restaura y renoba. Edificio di Corte rescata, restaura y renoba, Watertoren rescata, restaura y restaura, cayanan cu ta conecta Caya Grandi na Emanstraat tur renoba y restaura. Mata, klinkers, iluminacion, parkenan chiquito cu banki pa sinta y disfruta.Un beyesa pa aprecia. Nos herencia cultural salba. Di nos e ta. Di Caya Grandi pa Cocolishi eynan tambe tur edificio monumental rescata, restaura y renoba. Edificio Archelogische Museum, Stadhuis renoba, Rekenkamer renoba, Edificio di Gabinete di Gobernador renoba, Edificio di Parlamento renoba, Havenmeester Kantoor rescata, renoba y restaura, Cas di Gobernador rescata, renoba y restaura , Bestuurskantoor renoba y rescata, hunto cu un edificio moderno Cocolishi. Den Wilhelminastraat edificionan monumental manera Brinchie y Winkel Handel maatschappij y poco serca ey Huisje Hart, tur monumentonan renoba y restaurador di sector priva inspira pa e vision di renobacion di Aruba. Tur e obranan aki a base di nos vision y mission ta worde braza y treci hunto cu un mahestuoso Plaza Padu. Aruba su herencia cultural den tur sentido salba
Berdad nos Caya Grandi rescata, restaura y renoba ta yen awe y a cuminsa bira yen atrobe desde cu e no ta centro mas di un Chollerhouse(hotel), pero e curason di nos Centro Historico restaura y renoba. Un trabao haci cu un vision, curason y dedicacion pa nos tur por aprecia y goza di dje. E vision y trabao aki a duna nos un centro cu historia y entidad, cu nos por comparti cu orguyo cu esnan cu ta bishita nos. 700.000 turista cu ta yega nosWaf ta mira un obra traha cu vision, amor y dedicacion, modern o y historico alavez cu nan no ta mira na ningun otro isla. Motibo tambe pa cual a pone Aruba riba ruta pa hopi mas barconan crusero. Awe e bentanan halto y hancho di Cocolishi ta haci e pantaya aki, e vision aki, e realidad aki, e trabao aki asina visible y porta psycholigamente asina mas acceptabel pa esnan cu no a mira of kier a mira. Danki Dios. Ban sigui traha pa Aruba, mr.Eman ta expresa.

robotstxt: allowed

filter: keep


text:
ELEGANTE Mejor el callaghan españa CallagHan Botines callaghan corte Low PIEL NEGRO zapatos vendido COMODO online BOTIN Zapatos ingles Mujer boots zapatos Aruba Airport Authority N.V. a suspende un miembro di siguridad, debi cu el a test “positivo” pa uzo di droga. Ta trata di un security femenino, G. de Cuba. Awor e procedura normal ta cuminsa, den cual compania ta ofrece ayudo na e empleada, pa e sali for di su bicio. Obviamente un Security di un entidad manera Aeropuerto, no por tin problema di droga.
Ultimo tempo, regularmente ta somete trahadonan na testnan anti droga. E ta un formula automatico den cual Aeropuerto por garantisa cu su trahadonan ta liber di droga. E ta importante pa den cuadro di brinda siguridad na pasaheronan y na e propio trahadonan den Aeropuerto, cu mester por conta cu empleadonan capaz pa haci nan trabou sin ta bou di influencia di droga.
Mujer españa NEGRO zapatos COMODO BOTIN corte callaghan PIEL vendido ELEGANTE boots callaghan online el ingles zapatos Low Zapatos CallagHan Mejor Botines Pa e test a sali positivo, ta muestra cu e empleada aki ta uzando droga activamente y como tal a presenta droga na pia di trabou. E no a conta cu net e dia ey, den e siman aki, cu tabata su turno pa haci e test.


text:
Tag Archives: callcenter
Sucursal di SVb na Van Leeuwenhoekstraat ta Cera
Update 3 april 2018: ambtenaar y gelijkgestelden cu tabata acudi na Van Leeuwenhoekstraat entrante mayan diaranson 4 di april por acudi na nos oficina principal na Eagle pa ricibi control medico. Tambe pa mayan nos liña di telefon 527-2782 ta den servicio atrobe. Algun tempo pasa por a tuma nota cu e edificio di SVb… Mas Informacion
Orario di SVb durante dianan di fiesta
Banco di Seguro Social Aruba SVb ta anuncia cu en conexion cu celebracion di Pasco di Nacemento y Aña Nobo, tur su oficinanan lo ta cera pa publico riba e siguiente dianan: Diabierna 23 december 2016 Dialuna 26 december 2016 Diahuebs 29 december merdia desde 12:00 pm Diabierna 30 december Dialuna 2 januari 2017 … Mas Informacion
Diasabra Callcenter di SVb ta cera
Banco di Seguro Social Aruba SVb ta anuncia cu en conexion cu actividadnan interno, su callcenter pa notifica AO (527-2782) ta cera riba diasabra 8 oktober 2016. Notificacion di AO (meld ziek) mediante telefon 527-2782 riba e dia aki no ta posibel. Si por haci uso di nos formulario pa Notifica AO online: /form-notifica-ao/. Diadomingo… Mas Informacion


text:
Willemstad - For di ougùstùs 2017 un total di 13 personal di Ministerio di Desaroyo Sosial, Labor i Bienestar (SOAW), huntu ku Ministerio di Enseñansa, Sensia, Kultura & Deporte (OWCS), Ministerio di Salubridat Públiko,
Medio Ambiente i Naturalesa (GMN) i Ministerio di Tráfiko, Transporte i Planifikashon Urbano (VVRP), a sigui e kurso di “Buitengewone Agent van Politie (BAP)/Bijzondere Opsporingsambtenaar (BOA)”, organisá pa Inspekshon di SOAW.
Algun di e materianan ku e kursistanan a haña den e trayekto aki ta: Inleiding tot recht; Integriteit (L.M.A);
Strafvordering; Strafrecht i Proces-verbaal van aanhouding.
Dia 18 dezèmber 2017 Minister di SOAW a entregá e kursistanan nan sertifikado den presensia di dosentenan di First Caribbean "Total" Security - and Law Enforcement Services B.V., ku a duna e kurso ariba menshoná.
Awor ta sigui nan huramentashon komo Buitengewone Agent van Politie /Bijzondere Opsporingsambtenaar serka Minister di Hustisia den komienso di otro aña.
Minister Sr. Hensley Koeiman a deseá tur e kursistanan tur klase di éksito, perseveransia i kurashi den e trabounan ku nan lo desplegá.


text:
SANTA CRUZ – Ayeranochi den un Nadi Croes/Crismo Angela Ballpark bon atendi e bataya pa e titulo a cuminsa, e faboritonan a...
ORANJESTAD – Diasabra anochi RCA “BIG WHEEL LOTTERY powered by POWERADE” a logra hasi un comeback y gana e Savaneteronan di La Fama...
ORANJESTAD – Ex-pitcher estelar di Marlboro Red Machine Richinell Matos lo sali diasabra awor pa Corsow, pa asina bai reforsa y forma parti di ekipo...
ORANJESTAD – Durante e siman aki dia 19 pa 23 di April e atleta di Crossfit Myron Speyer lo tin cu hasi...
ORANJESTAD – Diahuebs mainta, 8 di maart, atleta di Taekwondo, Jennifer Báez García a gana medaya di Oro den modalidad di Pumsee, durante...
ORANJESTAD – Absolute Championship Berkut 82 na Sao Paulo, Brazil lo ta debut di Gregory Milliard den un evento cu ta ser...
ORANJETSAD – Atleta Elite di Taekwondo Monica Pimentel ta clasifica pa e Weganan Centro Americano y Del Caribe Barranquilla 2018, despues di...
ORANJESTAD – Un di e peloteronan di Aruba cu tin mas anja den liganan menor ta catcher Shawn Zarraga. Na 2008 Shawn...
ORANJESTAD – E rivalidad entre e dos ekiponan di New York Yankees y Boston Red Sox ta grandi. Pero e hermana isla...
ORANJESTAD – Den fin di siman e atleta di bodybuilding Hemradj Mulai ta gana e 1er lugar den Lightweight Bodybuilding durante di Arnold Classic...
Gimnasta di Aruba na e Campeonato Centroamericano Hubenil di Gimnasia Artistica
Atleta Rebecca Jansen di bishita serca Gobernador
Parada di Campeon di Boston Red Sox
Andrelton Simmons ta gana e Fielding Bible Award
Team Kingdom ta gana 7-3 di Sur Africa
Thashaina Seraus ta gana Medaya di Oro na Brazil
World Series 2018 cu Xander Bogaerts y Kenley Jansen
Prospecto Keshawn Rombley rumbo Tryout na Miami
Spartacus MMA Amateur 2018
Minister Besaril a bishita hoben Arubiano Ethan Tromp na FC Twente
Campeonato Femenino Major Sudamericana na Aruba
Concacaf Nations League: Aruba vs Guadaloupe
Un sonjo a bira realidad pa Denzel Dumfries
Xander Bogaerts y Red Sox rumbo ALCS
Chiara Petrocchi y Monica Pimentel rumbo Las Vegas
Randolph Oduber ta join Aguilas del Zulia
Rebecca y Christiaan Jansen cu tremendo actuacion


text:
Kiko mi mester pa mi pidi Attestatie di Vitae?
Si bo mes pidi e deklarashon, bo mester uza identifikashon (pasaporte, sédula òf reibeweis) bálido. Si bo laga otro persona pidi e deklarashon, Anto e ora ei ta nesesario un karta di apoderashon ku e siguiente informashonnan:
- e fecha ku a skirbi e karta;
- menshon di deklarashon ku ta nesesario (Attestatie di Vitae);
- nòmber di e persona ku bo ta apoderá pa pidi e deklarashon;
- bo firma riba e karta;
E persona ku ta apoderá ta bai ku e karta na e lokèt huntu ku:
- un kopia di bo identifikashon bálido
- su identifikashon bálido
- sèn kèsh òf pas pa bo ‘pin’ pa paga e deklarashon


text:
Pèrmit pa artistanan den fin di aña
Minister di Hustisia, señor Quincy Girigorie ta mantené e maneho pa ku pèrmit pa artistanan internashonal por presentá na Kòrsou den e periodo di 1 di dezèmber 2018 te ku 6 di mart 2018 igual ku aña pasá. Ta asina ku den e periodo aki konforme artíkulo 47 di Landsverordening Openbare Orde (LOO), no ta duna pèrmit pa artistanan estranhero hasi presentashon. Sinembargo, por hasi un eksepshonnan pa medio di un Desishon Ministerial.
Mirando ku no a yega na un Desishon Ministerial ainda ku ta indiká kualke eksepshon pa ku e maneho anterior, Minister Girigorie ta mantené e maneho di aña pasá en espera di un evaluashon pa ku esaki. Minister a duna instrukshon kaba na tur entidat ku tin de aber ku e tema, pa dun’é informashon nesesario pa asina huntu ku nan i ku Ministerio di Desaroyo Sosial i Trabou, yega na un Desishon Ministerial ku por bai konta pa e añanan benidero.
Maneho pa temporada di fin di aña 2018
E maneho pa e temporada aki ta hasi distinshon entre artistanan ku ta residente di un pais den Reino Hulandes i esnan estranhero. No ta permití ningun artista presentá sin ku tin un pèrmit di evenemento (‘evenementenvergunning’) pa e presentashon konserní. Petishonnan pa pèrmit di evento pa artistanan ku ta siudadano di Reino Hulandes lo keda honrá, basta nan ta kumpli ku reglanan general pa haña e pèrmit aki. Artistanan estranhero, si nan ta kumpli ku lei i reglanan vigente, lo por presentá solamente un biaha durante e periodo aki. Sinembargo esaki ta konta solamente si e promotor no a surpasá e kantidat di kuater biaha durante un aña ku lei (artíkulo 50 insiso 2 di LOO) ta permití pa hasi petishon pa artista estranhero. Den kaso eksepshonal por permití e artista estranhero duna un di dos presentashon. Supervisornan enkargá lo kontrolá di forma skèrpi si esnan ku a haña un pèrmit ta kumpli ku e regla i kondishonnan stipulá. Den kaso ku esaki no ta asina, lo revoká e pèrmit.
Maneho general pa evenemento
E maneho general pa evenemento ta den revishon, esaki lo keda publiká denter di poko tempu i lo drenta na vigor entrante 1 di yanüari 2019. Kaminda ta nesesario lo tene kuenta ku un temporada di transishon. Den e maneho nobo sigur pa evenementonan grandi en todo kaso, lo mester entregá petishon 3 luna delantá i tene kuenta pa tin sufisiente vigilansia di parti di un kompania spesialisá pa mantené órden, pa evitá ku ta hasi uso innesesariamente di servisio di Kuerpo Polisial.
Kondishonnan pa mantenshon di órden públiko tambe lo wòrdu kontrolá muchu mas skèrpi. Tur esaki pa asina garantisá trankilidat i seguridat tantu pa esun ku ta asistí na e evenemento komo esun ku no ta parti di dje.


text:
Minister di Salú, Naturalesa i Medio Ambiente Sra. Camelia Römer ta ousente te 9 di desèmber. WILLEMSTAD– Minister di Salú, Medio Ambiente i Naturalesa
Day: December 3, 2018
Government of Sint Maarten ANNUAL THANKSGIVING SERVICE
Share on: WhatsApp
KDP di RdK Prefered Bidden a keda skohe long term i a kaduka buskeda short term
REFINERIA DI KORSOU TA SKOHE E PARTIDO PA SIGUI NEGOSHA KUNE NA KAMINDA PA YEGA NA UN PARTNER PA MANEHA, OPERA I MODERNISA NOS
Indokumentadonan intersepta – Ongedocumenteerden aangehouden
Ongedocumenteerden aangehouden Afgelopen zondag kwam er om 2 uur ‘s nachts een melding binnen van de Rescue Coordination Center (RCC) dat er een
Sra. Ruthline Cornelia -Apostel ta gana outo #149 di Carnaval Casino
Sra. Ruthline Cornelia -Apostel ta gana outo #149 di Carnaval Casino WILLEMSTAD/DEC 2018– Djabièrnè último Carnaval Casino a bolbe saka un ganadó pa su
BONAIRIAANSE TAFELTENNIS BOND A SELEBRÁ SU DI 50 ANIVERSARIO
BONAIRIAANSE TAFELTENNIS BOND A SELEBRÁ SU DI 50 ANIVERSARIO Kralendijk – Durante fin di siman Bonairiaanse Tafel Tennis Bond (BTTB) a selebrá 50
Weersverwachting voor Curaçao en omgeving geldig tot dinsdagmiddag 12:00 uur, 4 december 2018.
WEERBERICHT VOOR HET PUBLIEK Weersverwachting voor Curaçao en omgeving geldig tot dinsdagmiddag 12:00 uur, 4 december 2018. Opgesteld op: maandag 3 december 2018, 11:00 uur
A entrega e di 1 mion karchi di kùr pa vehíkulo motorisá entre aña 2000 pa 2018
A entrega e di 1 mion karchi di kùr pa vehíkulo motorisá entre aña 2000 pa 2018 Willemstad – Servisio pa Tráfiko i Transporte
Baker Tilly Kòrsou ta presentá su imágen nobo (PAP/NL)
Baker Tilly Kòrsou ta presentá su imágen nobo WILLEMSTAD – Ku orguyo Baker Tilly Kòrsou ta presentá su identidat nobo, e logo i posishonamentu
DIA INTERNASHONAL DI PERSONANAN KU LIMITASHON KU E TEMA NATURALESA
DIA INTERNASHONAL DI PERSONANAN KU LIMITASHON KU E TEMA NATURALESA Kralendijk – Fundashon Kuido Pa Personanan Desabilitá FKPD 3 di desèmber ku ta dia
Notisia di polis di djabièrnè 30 di novèmber te ku djaluna 3 di desèmber 2018/Politieberichten van vrijdag 30 november tot en met maandag 3 december 2018
Notisia di polis di djabièrnè 30 di novèmber te ku djaluna 3 di desèmber 2018 Riba djabièrnè 30 di novèmber a detené un hòmber
Frakshon di MFK no ta partisipá na e reunion di Komishon Sentral
Frakshon di MFK no ta partisipá na e reunion di Komishon Sentral di awe mainta riba RdK, esaki debí ku frakshon di MFK a
Vídeo di promoshon di algaeparc boneiru ta ònlain awor | Promotiefilmpje Algaeparc bonaire nu online
VÍDEO DI PROMOSHON DI ALGAEPARC BONEIRU TA ÒNLAIN AWOR Kralendijk – E estudio di faktibilidat ku Wageningen University & Research (WUR) a hasi
KOMUNIKADO DI KUERPO POLISIAL KÒRSOU Identidat di e víktima di aksidente di tráfiko.
KOMUNIKADO DI KUERPO POLISIAL KÒRSOU 496 / 2018 3 desèmber 2018 Identidat di e víktima di aksidente di tráfiko. Departamentu di Komunikashon i Prevenshon
In relation to the investigation DOP, the Asset Recovery Team seized a Porsche Boxster on A.Th. Illidge Road on Friday, November 30th, 2018
In relation to the investigation DOP, the Asset Recovery Team seized a Porsche Boxster on A.Th. Illidge Road on Friday, November 30th, 2018. Suspect
Kontentu di tabata por tei presente pa selebrá e okashon huntu ku tur presente i ku mi por a hiba algun palabra na sr. Ronald “Ronnie” Capriles Martina
Un tremendo anochi na Kabinet van de Gevolmachtigde Minister van Curaçao – Curaçaohuis (Kas di Kòrsou) ku presentashon, músika, arte, deklamashon den kompania di nos hendenan
MISS CURACAO WORLD 2018 Nazira Colastica
MISS CURACAO WORLD 2018 Nazira Colastica ready for meetings and trainings. I will Rock this day joyfully. CONGRATULATIONS KORSOU.The journey begins straight to the
Pronóstiko di tempu pa Kòrsou i bisindario bálido te djamars mainta 06:00 o.l, 4 di desèmber 2018.
Pronóstiko Pronóstiko di tempu pa Kòrsou i bisindario bálido te djamars mainta 06:00 o.l, 4 di desèmber 2018. Kompilá: djaluna 3 di desèmber 2018, 05:00 o.l. (09:00
Movementu Futuro Kòrsou ta kombibí ku tur habitante di Kòrsou ku tin un desabilidat, riba dia internashonal di desabilidat
Kòrsou, 3 di desèmber 2018 Movementu Futuro Kòrsou ta kombibí ku tur habitante di Kòrsou ku tin un desabilidat, riba dia internashonal di desabilidat
SINT MAARTEN POLICE PRESS RELEASE 02122018-2
KPSM Philipsburg, December 2nd 2018 From: Chief Inspector R.V. HENSON POLICE PRESS RELEASE Decomposed body found On Friday November 28th at approximately 11.15
Notario i Makelarnan ta haña but – Notaris en Makelaars beboet
Notario i Makelarnan ta haña but FIU i OM ta aktua kontra di no kumplimentu ku regla di compliance Makelar i notarionan ta


text:
Pronóstiko
Pronóstiko di tempu pa Kòrsou i bisindario bálido te djaluna atardi 18:00 o.l, 5 di novèmber 2018.
Kompilá: djadumingu 4 di novèmber 2018, 17:00 o.l. (21:00 UTC).
Tempu: Parsialmente nublá temporalmente hopi nublá ku chèns pa un áwaseru lokal.
Temperatura máksimo lo alkansá 31 ºC i temperatura mínimo 26 ºC.
Solo ta sali 06:30 i ta baha 18:09 o.l.
Bientu: Generalmente ost i suak te moderá; forsa 2 te 3 (7 te 19 km/ora, 4 te 10 nudo). Den áwaseru, ráfaga de bes en kuando moderá te basta fuerte; forsa 4 te 5 (20 te 39 km/ora, 11 te 21 nudo).
Situashon general: Un disturbio ta persistí riba e parti ost di Laman Karibe i temporalmente ta sigui sòru pa desaroyo di nubianan ku áwaseru den nos region. Algun di e yobidanan aki por bai kompaña pa welek i bos.
Kondishon di laman: Trankil ku altura di olanan di ménos ku 1 meter (3 pia). E olanan di mas haltu lo ta durante di áwaseru.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djamars atardi: Parsialmente nublá, temporalmente hopi nublá ku chèns pa algun áwaseru pasahero.
Meteorólogo: Abraham.
E próksimo boletin di tempu lo wòrdu publiká djaluna 06:00 o.l. (10:00 UTC).
.
. .
. .
.


text:
KOMUNIKADO DI KUERPO POLISIAL KÒRSOU
474 / 2018
18 novèmber 2018
Kaso di asesinato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu dia 18 di novèmber 2018 alrededor di 04.52’or di mardugá, Sentral di Polis a
risibí informashon di un habitante den Elmesstraat, ku el a tende diferente tiru patras di su
kas. Na momentu ku el a sali pafó, e la topa un hòmber drumi abou den su kura di kas.
Mesora Sentral di Polis a dirigí un unidat di Punda na e sitio i na su yegada el a bin konstatá
bèrdat un hòmber drumí den kura di e kas, ku un herida di bala. E hòmber aki no tabata
duna señal di bida.
Ambulans ku a yega na e sitio, tampoko por a hasi algu pa e víktima.
E hòmber aki tabata den poseshon di un arma di kandela i su kara tabata tapa miéntras e
tabatin hanskun bisti.
Dòkter di polis mas lat, a konstatá morto di e hòmber Elton Gregorio Rosario Ringeling,
nase na Kòrsou dia 7 di novèmber 1993.
Riba òrdu di fiskal di Ministerio Públiko a konfiská e kurpa sin bida, pa mas investigashon.
.
.


text:
Directora DIMP: mester pone mas atencion riba “Availability of Information”
ORANJESTAD (AAN): Tin cierto puntonan cu a bisa cu ta recomendacionnan cu tin cu atende cun’e, durante e reunion cu OECD na Paris. Si no a cumpli y si e rating a wordo ahusta pa un ‘partially compliant’ of un ‘non-compliant rating’, Aruba lo a haya su mes riba un lista preto, unda cu tin consecuencianan tambe pa pais Aruba, riba e tarima internacional, segun directora di Departamento di Impuesto, Luenne Gomez-Pieters.
Tabata momento nan toch basta intensivo y cu hopi stress pa por a percura pa splica con e sistema ta traha na Aruba, con nos leynan ta funciona na Aruba y con intercambio di informacion ta bay.
Puntonan di atencion di OECD ta por ehempel riba e tereno di availability of information. Tin tres categoria cu nan ta asesora cada pais (1) disponibilidad di informacion, (2) accesibilidad di informacion y (3) intercambio di informacion.
Esey tabata puntonan cu nan ta wak tur pais riba dje. Caminda cu lo mester bay mehora y/of cambia e ley nan vigente ta ariba e tereno di ‘availability of ownership and identity information’. Lo mester bay actua rapido cu tur e recomendacion nan di OECD pa tin esaki nan in place pa juni 2019.
Directora di Departamento di Impuesto, a splica cu tin paisnan cu ta core miho cu nos. E rating ta core di ‘compliant’ pa ‘non-compliant’. Si un pais ta ‘non-compliant’, bo ta den un situacion hopi dificil mes.
Aruba a haya un ‘overall rating’ y pa cada 10 elemento individual. E ‘overall rating’ ta “Largely Compliant”. E meta final ta naturalmente pa drenta den e categoria di “Compliant”.
Segun Gomez-Pieters, ta un momento den historia pa celebra mirando cu otro paisnan grandi manera Argentina, Brasil, Canada, Chile, Hong Kong, Israel, Italia, Jamaica, Hapon, Hulanda tambe a score “Largely Compliant” pero no mester lubida cu tin trabao pa haci ainda cu e conseho nan di OECD.


text:
Awe diahuebs 9 Maart 2017 e hala hubenil di MEP, esta Hubentud Orguyoso y Talentoso (HOT) ta organisa un hot meeting cu Luigi Bergen, kende tin 22 aña como docente di Colegio EPI, a fungi 25 aña como coach di baseball y softball, 27 aña activista pro husticia social y tin 4 aña como candidato activo riba lista di MEP.
Luigi Bergen ta inclina pa fortifica nos identidad cultural, manera nos Papiamento como idioma di instruccion, nos musica, nos arte, nos baile, y historia Arubiano.
Durante e encuentro aki e hobennan por haci pregunta y scucha un poco di e vision di Luigi como candidato di partido MEP.
E encuentro aki ta cuminsa pa 7’or di anochi n’e Hotzone di sede di MEP na Santa Cruz y ta wordo transmiti live via facebook page di HOT-MEP di cual por haci pregunta y haya contesta.


text:
Den un ambiente festivo a celebra cu e prome fase di Happy Flow a start. N’e ocasion aki varios persona di e comision di enfoke, lidera pa Aruba, tabata presente, entre nan CEO di Schiphol y ehecutivonan di KLM y Aeropuerto di Aruba.
Aruba t’e prome pais na mundo unda a crea un trayectorio cu ta na disposicion di e pasahero pa medio di automatisacion.
Un bes mas Aruba ta marca pauta y paisnan grandi cu aeropuertonan mucho mas espacioso cu Aruba no a logra loke e isla chikito aki a logra.
Algo cu nos por ta mas cu orguyoso di dje.
Minister di Asunto Economico y Comunicacion, Richard Arends tabata entre e oradornan. El a splica con esaki a inicia.
“Algun aña atras Prome Minister Eman y ami a bay Hulanda y nos a haya un tour den Schiphol. Eynan nos a topa cu e compania Portugues ‘Vision Box’ cu tabata instalando algun machin cu lo bira e gateway nobo di Europa pa Hulanda y vice versa.
Tabata algo masha inovativo. Asina cu nos a regresa Aruba nos a cuminsa move y sera contactonan pa percura pa Aruba tambe haya un Happy Flow, conforme e pre-clearance cu nos tin cu Merca unda un registracion similar di pasahero ta tuma lugar.
Tur esaki na beneficio di e pasahero y Aruba kier un pre-clearance pa Europa asina tambe.” Pa logra esaki e Happy Flow ta un prome paso.
Arends a bisa cu awor cu e proyecto ta cla y den funcion esaki ta duna un sentimento di orguyo y satisfaccion.
“Sigur si tene na cuenta cu algo cu nos a wak na Schiphol varios aña pasa, ta na Aruba y den funcion.
Mi ta masha orguyoso di loke nos a logra pa e isla chikito aki Aruba. Mi kier enfatisa cu e proyecto aki no ta simplemente infrastructura. E ta algo inovativo y parti di e mundo digital.” Minister Richard Arends a bisa cu tur loke ta inovativo y parti di e mundo digital, ta bon pa nos economia.
E proyecto aki riba dje ta haci e biahe di e pasahero mas placentero, liher y eficiente. Loke ta importante ta tambe cu e proyecto aki ta sirbi como un ‘showcase’. Tur wowo ta un bes mas riba Aruba.
“Esaki t’e forma con nos a posiciona Aruba durante e ultimo añanan. Nos a mustra cu Aruba tin hopi potencial pa explora conocimento riba diferente tereno.”
“Mi ta kere cu un proyecto manera Happy Flow, aki na Aruba ta eleva nos isla y ta haci’e mas visibel den mundo di aeropuertonan y nan desaroyo.
E proyecto aki no solamente ta sirbi economia di Aruba riba un ‘micro level’, pero tambe ta pas perfectamente den e macro policies di Gabinete Mike Eman, di cual mi ta masha orguyoso di ta forma parti di dje.”
Richard Arends a gradici tur e partnernan envolvi cu a logra e prome fase di e tremendo proyecto Happy Flow pa Aruba.


text:
Departamento di Obra Publico ta informa pueblo di Aruba en general y specialmente nos automobilistanan cu entrante 13 di maart 2017, e luz di trafico na Kibaima / Drive Inn lo sali for di servicio. Esaki ta en conexion cu trabounan di Green Corridor cu lo bay tuma lugar na e crusada aki.
Algun dia despues di esaki lo cera un parti di e crusada. Por spera mas informacion lo despues den tur medionan di comunicacion. Rutanan alternativo lo keda indica cu baricadanan y borchinan di aviso.
En conexion cu e trabou menciona Departamento di Obra Publico ta haci un peticion na tur automobilista pa no haci uzo di e camindanan y ta pidi pa tene cuenta cu e inconveniencianan cu lo por surgi pa cual nos ta pidi nos disculpa.


text:
Homber deteni pasobra ta maltrata y kier a hinca casa mata
Informacion a drenta cu tin un menaza cu arma den Dadelstraat na un cas. E señora na e cas a bisa cu diferente biaha...
Dos hoben a atraca señora den su cas
Algo prome cu 8or di anochi diaranzon a tuma lugar un atraco arma. Un señora a bati alarma pasobra el a bira victima di...
A asalta hobennan y horta nan iPhone
Diadomingo, pa mas of menos 1’or di marduga, a presenta na Warda di Polis e dama di inicialnan P.B pa un caso di robo....
Chauffeur na tino ta kita yabi di chauffeur burachi
Polis a wordo pidi pa presenta na Calabas. A drenta informacion cu un chauffeur riba caminda a mira un chauffeur basta bebi coriendo den...
Polis a atende cu Explorer sospechoso na Noord
Diadomingo den oranan di mainta a manda patruya di Noord den direccion di Noord. Riba e caminda banda di 080 direccion Alto Vista tin...
Polis a topa mucha di 5 aña di edad perdi
Algo pasa di 4'or y 5 di diadomingo atardi, patruya di Noord bay na altura di Botica Noord, caminda cu lo tabatin un mucha...
Autonan KIA a dal pa falta di preferencia
Diabierna alrededor di 9:10pm a sosode un accidente na e crusada na altura di Casa Tua banda di hotelnan Highrise. Chauffeur di un auto...
Tercel a bolter na Cura Cabay
Diabierna anochi pa mas o menos 9:30pm a sosode un accidente na altura di Napa Cura Cabay. Un auto marca Toyota modelo Tercel a...
Conocido di polis haciendo maniobranan straño cu turista
Diabierna, pa mas of menos 5'or y 12 di atardi, patruya di Strandpolitie a wordo dirigi na e beach di Marriott Ocean Club, caminda...
Savanetero gara cu cargamento miyonario di droga pa Canada
E conocido landado procedente di Savaneta, M.G.A, naci dia 28 di juli 1971, tin algun dia caba encarcela na Merca, sospecha di purba importa...


text:
Willemstad - Djaweps 11 yanüari 2018 alrededor di 02.31 or di mardugá, sentral di polis a dirigí un patruya na Schottegatweg Oost na altura di e retònde di Zuikertuintje pa un aksidente den kua un outo tabata envolví.
Detenshon di un sospechoso pa violashon di lei di Opio na SDKK .
Willemstad - Djaluna 8 di yanüari 2018 alrededor di 16:10 or personal di e Narcotica (BNBD) a bai na Sentro di Detenshon i Korekshon Kòrsou (SDKK) kaminda
Aksidente di skuter ku morto riba Kaya Girigoria A
Willemstad - Djadumingu 31 desèmber 2017, alrededor di 23.25.30 or sentral di polis a haña notifikashon ku riba Kaya Girigoria A.
Konseho pa fin di aña.
Willemstad - Manera ya ta kustumbrá e aña aki tambe lo bai tin e tradishonal selebrashonnan di fin di aña na entre otro riba Brionplein, na unda tin aglomerashon di un públiko grandi i tambe na diferente otro sitio riba nos isla.
Aksidente ku dos morto riba Seru Fortunaweg.
Willemstad - Djadumingu 7 yanüari 2017, alrededor di 20.55 or sentral di polis a haña notifikashon ku riba Seru Fortunaweg na altura di un establesimentu, un outo a alkansá dos(2) peaton i ku nan situashon ta hopi grave.
Tiramentu ku morto un lugá di parker di un hotèl.
Willemstad - Djaluna 1 yanüari 2018, alrededor di 00.40 or sentral di polis a haña notifikashon ku un tiramentu a tuma lugá riba un lugá di parker di un hotèl ku ta situá na Pater Eeuwensweg I ku tin un persona gravemente heridá.
No ta tolerá agreshon kontra di polis
Willemstad - Resientemente un agente polisial a aktua –den su ora liber- pa evitá ku un situashon ta sali for di man. Na e okashon aki e agente polisial mirando e situashon a opta -manera ta su deber- pa intermediá i trata di kalma un situashon violento ku tabata tumando lugá kontra un tersera.


text:
ORANJESTAD(AAN): Chico Harms ta un di e motornan cu ta mantene bibo pa loke ta actividadnan entre otro cultural, den e area di Brazil. Nan tin un proyecto sumamente importante y bunita pa duna realce na esnan cu semper tabata biba den e area y tabata un ehempel hasta pa e bario di Brazil.
E ta conta cu pa e aña aki nan tin algo hopi grandi y bunita pa e bario y Aruba completo. E ta algo unico cu pa prome biaha cu tin un Hall of Fame, a cambia e nomber na papiamento como Hardrei di Fama, caminda cu a scoge seis persona clave den bario, cu nan potret lo bay ta permanente den Centro di Bario Brazil, cual lo tuma luga dia 17 di December, durante un actividad hopi bunita y bon hinca den otro.
E lo cuminsa pa 7’or di anochi. Ta sigur cu e lo ta un anochi hopi bunita. A invita tur esnan cu ta na encargo di cierto deporte, cultura y diferente organizacion. Ta sigur cu esaki lo bira bunita. E famianan a keda masha contento mes. Ken cu papia di e actividad aki, nan a haya un sorpresa cu por a pensa riba algo asina aki. Esaki lo bira un actividad hopi grandi, segun Harms.
E hendenan ta conoci caba. Cuater di nan ta difunto y dos ta activo. A reuni cu e famianan y tin cu bisa cu e personanan aki a keda hopi contento. Nan no por a spera cu nan a haya un sorpresa asina. Tur cos ta cla, prepara pa diadomingo.
Tin nos mama di cultura, Bernadina Growell. Tin Panchi Wever, esey tabata na encargo di futbol e temponan aya y tambe volkspel di aña di La Reina. Tin Leon Ras, kende ta musico, cantante. E conoce tur clase di instrument y tambe tin Vicente Ras, kende tur hende conoce como e persona cu ta toca dande, tambu. Tin tambe Ho Sing Loy, kende te awe ainda si un hende cu no sa unda pa yega centro di bario, djis bisa Ho Sing Loy bin nort. Su nomber a keda pega. Ta personanan cu ta hopi stima den e bario e temponan ey. Tambe sr. Luciano Wever, kende tabata den parochieraad di Brazil. El a bin cu e idea pa lanta un Centro di bario na Brazil y awe por mira cu e centro di bario ta bayendo den bon caminda, despues di 40 aña.


text:
Un di e encuentronan cu Prome Minister Mike Eman tabatin den su biahe pa Hulanda tabata cu Genootschap Nederland-Aruba. Un organisacion cu ta traha na bienestar di Aruba.
Genootschap Nederland Aruba ta un organisacion cu a wordo lanta na 1997 cu e meta pa mehora e imagen y relacion di Hulandesnan cu Aruba. E organisacion na e momentonan aki ta wordo presidi pa Nico na Grieken, kende tabatin un encuentro cu Prome Minister Mike Eman na Den Haag. Prome Minister Mike Eman durante su biahe pa Hulanda a trata di tene mas tanto reunion posibel cu organisacionnan cu tin di haber cu Aruba y Arubianonan y GNA tabata un di e organisacionnan aki.
Di su encuentro cu e mandatario Nico van Grieken a bisa cu e encuentro tabata uno positivo y el a haya e impresion cu Prome Minister Eman tin un bon bista di loke ta tumando luga na Hulanda. Pero pa nan di GNA tabata hopi interesante pa scucha for di e mandatario mes riba kico su Gobierno ta trahando y di su vision. “Esaki sigur ta un bon momento pa Premier Eman ta na Hulanda pasobra tin e combersacionnan andando pa un Gobierno nobo”, segun van Grieken.
Pa loke ta e relacionnan di Reino, van Grieken ta bisa cu esaki tabatin su “ups & downs”, pero cu danki Dios cu awendia esaki ta bon, danki hustamente na e intervencion di Aruba. Esaki a trece un bon relacion, “aunke cu tin politiconan cu lo tin otro opinion, pero en general ta asina cu e Statuut di Reino ta wordo aprecia y kier sigui den e forma aki. Mi tin e speransa mirando e resultado di e eleccion cu e relacionnan di Reino lo keda stabiel.”
Posicion di Aruba, siendo e pais mas prospero den Caribe Hulandes, door di su ubicacion y clima di inversion atractivo ta brinda un bon oportunidad pa empresanan Hulandes manda nan productonan pa mercadonan di Centro y Latino America.
“E isla a expresa na diferente ocasion cu e kier traha den cuadro di Reino Hulandes. Ademas, Aruba ta un pais cu ta uni pa traha pa futuro y no ta perde tempo pa mira den pasado”, van Grieken a expresa su mes asina di forma positivo di Aruba.
GNA regularmente ta organisa encuentronan pa duna mas informacion posibel di Aruba.
Asina p. e. nan a yega di tene reunion unda cu tabatin como oradornan invita Vice Presidente di Raad van State sr. Donner, Minister Plasterk y Prome Minister Eman.
E encuentronan aki semper ta bon bishita.


text:
Despues cu siman pasa MEP a desenmascara e mentira di AVP cu bao di nan gobernacion – pa prome vez desde 1986 – nos pais lo bay conoce un surplus den presupuesto na 2018, awor ta e Parlamentario Rene Herde ta sigui cu su racha di plama cifranan manipulativo den e pais aki.
E prome barbaridad di Rene Herde ta caminda e ta declara cu na 2009 bao di gobernacion di MEP e cifra di desempleo a yega na 12%, siendo cu ta e mes a presenta un grafiek den cual por mira claramente cu na 2009 e cifra di desempleo tabata 10.3%.
Increibel, con un homber bon studia no tin ni e capacidad pa lesa un grafiek simpel, corda pa e mes interpreta esaki corectamente!
2.7 biyon florin extra
Sin duda cu e cifra di desempleo di 2009 ta esun corecto ya cu esaki tabata como resultado di e ultimo Censo di 2010, caminda tur habitante a ser bishita y a puntra nan pa nan status di trabou. Hecho ta cu despues di esaki ningun conteo general mas a tuma luga y ta solamente algun encuesta limita bao di algun cien habitante a ser organisa y di cual nunca e resultado a ser presenta oficialmente dor di e e Departamento di Trabou.
Cu awe Rene Herde ta gaba cu e desempleo supuestamente a ser reduci te na 7%, su persona mester tin berguensa di declara esaki, mirando cuanto biyon florin extra na entrada su Gobierno di AVP a ricibi despues di 2009. Aki ta papia di un suma di 2.7 biyon florin extra cu Gabinete Eman a haya na entrada y di cual ta bisto cu e suma biyonario aki no a ser traduci den miles di cuponan di trabao duradero.
Y esaki Rene Herde mes ta relata den su comunicado: “A inverti den renobacion di bario y cayanan, den renobacion di centronan di ciudad, den e Green Corridor y Watty Vos Boulevard, den renobacion di scolnan y edificionan”.
Camara di Comercio preocupa
Pues tur e renobacionnan aki finalmente no ta crea cuponan di trabao duradero, ya cu ora termina cu e proyectonan aki, tur e trahadornan lo ta na caminda pa cas y mester bay lucha atrobe pa wak unda nan por haya algo di haci. Ta asina dificil pa Rene Herde compronde esaki?
Tambe mester resalta e hecho cu CFT den su rapport di 29 december 2014 a declara cu menos cu 1% di e gastonan total di gobierno a ser usa pa inverti den e pais aki. Ta mas cu logico e ponencia aki ya cu e inversionnan den Hospital, Green Corridor y Watty Vos Boulevard no por ser conta acerca, ya cu e cuenta di pago di 2 biyon florin tin cu wordo presenta ainda ora cu termina cu e proyectonan PPP aki.
No mester lubida cu durante e ultimo añanan nos economia a deteriora severamente.
Camara di Comercio ta hopi preocupa caminda den un comunicado di prensa nan a declara cu e cantidad di registracion di negoshi a sufri un caida den 2016 y di cual ta resalta e companianan di construccion cu a cera na december 2016 cu un caida drastico di 55% compara cu december 2015. Pues un biaha mas ta confirma cu miles di hende a perde trabao ultimo tempo!
Desempleo creciente
Banco di Central no a keda atras y a confirma cu e crecemento economico practicamente tabata nihil durante e ultimo 3 añanan, esta na 2014: 0.8%, 2015: -0.5% y na 2016: 0.4%.
Y tur hende cu sano huicio y cualkier mucha di scol basico ta compronde cu si no tin crecemento significativo den e economia, esaki no ta aporta na crea empleo duradero den un pais.
Ta solamente bao di e grupo di coordinador y contractantnan di Gabinete Eman e cifra di empleo a subi drasticamente!
Ta parce cu Rene Herde no ta biba na Aruba pa e mes averigua cuanto negoshi a cera na Aruba y principalmente den Caya Betico Croes, cuanto trahado di casino y hotel a wordo manda cas debi na e caida di nos turismo, cuanto empleado di banco a bay cas cu un pakete, cuanto trahado local den construccion ta na cas, cuanto restaurant a cera etc.
Anto ainda Rene Herde kier sigui tira klinker den wowo di pueblo bisando cu bao di gobernacion di AVP e cifra di desempleo a ser reduci drasticamente?


text:
Bijbel tapu Internet | BIJBEL—NYUN-GRONTAPUVERTALING
Yu wani leisi na artikel disi na ini %%?
Psalm 97:1-12
97 Yehovah srefi tron kownu!+ Meki grontapu prisiri.+Meki den furu èilanti breiti.+2 Wolku nanga bigi dungru de na en lontu.+A fondamenti fu en kownusturu na retidu nanga a reti fasi fa a e koti krutu.+3 Leti na en fesi wan bigi faya e bron.+A faya e bron ala den feanti na en lontu.+4 A faya fu en koti na loktu, so taki leti skèin na ala sei na tapu a gron.+Di grontapu si dati, a kon frede srefisrefi.+5 Fu Yehovah ede meki den bergi srefi bigin smèlter neleki kandrafatu.+Iya, den bigin smèlter fu a sma ede di de Masra fu heri grontapu.+6 Hemel taki fu a retidu fu en.+Ala den pipel si a glori fu en.+7 Meki den wan di e anbegi popki kisi syen,+Iya, ala den sma di e meki bigi gi den gado di no warti noti.+Un gado, un boigi gi en.+8 Yehovah, di Sion yere den wèt fu yu, a bigin prisiri.+Den dorpu di de krosibei fu den foto na ini Yuda, bigin prisiri tu.+Iya, den bigin prisiri di den yere den wèt fu yu,+9 Bika yu, Yehovah, na a Moro Heiwan fu heri grontapu.+Yu hei srefisrefi, iya, moro ala tra gado.+10 Unu di lobi Yehovah,+ un no musu lobi ogri sani kwetikweti.+A e kibri a libi fu den wan di e tai hori na en.+A e frulusu den puru na a anu fu den ogriwan.+11 Wan bigi leti skèin gi den reti-ati sma.+Den krin-ati sma bigin prisiri.+12 Prisiri nanga Yehovah, un reti-ati sma.+Prèise en gi a santa nen fu en di sma musu memre.+


text:
AWEMainta.com
Local 11
Diamars 15 di Maart 2011
Minister Otmar Oduber sumamente satisfecho cu resultadonan di turismo
Den e prome dos lunanan di 2011 Aruba a conoce un aumento di 3.57% para cu e mesun luna aña pasa. Pa loke t’e prome dos lunanan di aña 2011 por mira un crecemento significativo di 3.57%.
CIFRANAN di turismo pa loke ta trata februari ta conoci y ta mustrando un desaroyo positivo pa nos isla. Ya caba for di januari 2011 por a mira un crecemento di 5.2% den e total di bishitante cu nos isla a ricibi compara cu januari 2010. Februari ta siguiendo e trend aki di crecemento caminda cu esaki a aumenta cu 1.82% com-
Minister Otmar Oduber ta indica cu e ta satisfecho cu e cifranan positivo aki, pero si ta bisa cu ainda tin hopi reto nos dilanti pa mantene e tedencia di crecemento aki. Venezuela, cu keto bay ta un reto a mustra un desaroyo positivo den e prome dos lunanan di 2011, compara cu 2010, esaki sigur ta algo hopi bon, pero mester sigui dune tur e atencion necesario. Te cu na februari e total di bishitante for di nos pais bisiña tabata 11,299 cu ta representa un aumento di 20.02% compara cu 2010. “E aumento aki ta un desaroyo
positivo pa cu nos turismo, mas ainda teniendo na cuenta cu Venezuela ta nos di dos mercado di mas grandi”, Minister Otmar Oduber a duna di conoce. Otro desaroyo cu mester haya e atencion debido t’e caida leve for di nos mercado principal, esta Merca. Te cu na februari por a mira un reduccion di 1.02% compara cu 2010. E caida aki ta relaciona cu e reduccion di buelonan for di Boston. Minister Oduber ta poniendo tur e atencion necesario n’e situacion aki y ya caba for di aña pasa el a bin ta reuniendo cu algun aerolinea pa atende cune. Di otro banda mester bisa cu otro mercadonan importante pa nos isla manera Colombia ta sigui conoce un crecemento substancial caminda cu te na fin di februari por a mira un aumento di 30.34% compara cu e mesun periodo na 2010. Mescos por bisa di e mercado
Argentino, cual ta uno den crecemento y riba cual Minister di Turismo, Transporte y Labor ta poniendo hopi atencion. E cantidad di turista for di e pais Sur Americano aki a crece cu nada mas y nada menos cu 43.55% den e prome dos lunanan di 2011. Mirando cu tin diferente buelo for di e region zuid aki cu ta yegando nos isla por bisa tambe cu otro paisnan cercano na Argentina a conoce un crecemento, manera p.e. Chile, Peru y Ecuador cu respectivamente 240.28%, 19.80% y 50.96%. E cifranan aki ta indica cu n’e momentonan aki ta mirando un diversificacion di e mercadonan cu ta busca Aruba como destinacion turistico. Pa loke ta trata e mercado Europeo, Minister Otmar Oduber tambe ta mustra su complacencia mirando cu e cantidad di bishitante for di e continente aki ta sigui aumenta. Por mira cu Hulanda a crece cu
5.49%, Reino Uni cu 17.49% y Italia cu un significante 125.16%, entre otro resultadonan positivo. E crecemento grandi cu Aruba a haya for di Italia ta debi n’e buelonan directo for di Milan cu Eden Viagi. E mandatario a duna di conoce cu e ta sumamente satisfecho cu e resultadonan aki y cu e lo sigui traha fuertemente pa mantene e desaroyo positivo aki y mehora e resultadonan di e destinacionnan cu mester di atencion. El a indica tambe cu awor cu ATA ta un entidad independiente e posibilidadnan di mercadeo pa nos isla por mehora substancialmente ya cu e lo por wordo haci na un manera mas efectivo y eficiente. Esaki hunto cu su maneho cu ta concentra e aña aki mas tanto riba airlift lo por trece resultadonan hopi mas positivo pa cu nos industria principal: Turismo.
Pa celebra 25 aniversario y conmemora 35 aña di Himno y Bandera
Lo ta na Aruba, Minister Piet Hein Donner (Hulanda) y Prome Minister Gerrit Schotte (Corsou)
Hunto lo particia den Feria Dushi Tera ARUBA ta cla pa celebra e siman aki 25 aniversario di nos Status Aparte y conmemoracion di e di 35 aniversario di e introduccion di nos Himno y Bandera diahuebs 17 di maart awor. E area di Plaza Betico Croes, Cas di Cultura y Plaza Bolivariana lo wordo transforma den un feria di caya unico pa celebra nos simbolonan nacional, como tambe e orguyo di ta Arubiano y placer di por biba na Aruba. Cuminda y pasaboca crioyo y internacional, arte, artesania, entretenimento pa mucha y
presentacionnan di musica, canto y baile a wordo combina pa brinda comunidad henter, como tambe nos bishitantenan un anochi placentero. E escenario pa riba di Cas di Cultura lo ta dedica na bandanan local cu ta disfruta di hopi popularidad na Aruba, principalmente pa nan musica bailabel. Pa 6or di atardi Tsunami lo ta riba escenario, sigui 7or pa Prive. So What? y Mirugia de Cuba lo cuminsa nan presentacion pa 7:50 p.m., Tranformerz
pa 8:40 p.m., y 9:30 p.m. Robert y Su Solo Banda Show lo ta riba stage. Presentacionnan riba e stage aki ta wordo sera pa Youth Xtreme di 10or y 20 pa 11’or y 10. Publico presente ta wordo invita pa reuni riba Plaza Betico Croes pa disfruta di presentacion di e “All Star Band” despues cu Youth Xtreme caba di presenta banda di Cas di Cultura, pa warda mey anochi y e show di vuurwerk cu lo marca 18 di Maart y e celebracion di nos Dia
Nacional. Prome Minister di Aruba, mr. Mike Eman, Minister Hulandes pa Asuntonan di Reino, sr. Piet Hein Donner y Prome Minister di Corsou, sr. Gerrit Schotte, den presencia di Gobernador di Aruba, Freddy Refunjol, lo tene varios discurso, reflehando riba e entre otro e importancia di nos Status Aparte y e importancia pa un pais tin su mes simbolonan nacional. Claudius Philips y OREO lo clausura e Feria Dushi Tera cu
un gran concierto. Comunidad di Aruba henter ta wordo invita pa celebra nos Status Aparte, nos Himno y Bandera, dia 17 di maart for di 6or di atardi pa 1or di marduga n’e tremendo Feria Dushi Tera. Parti di e cayanan Vondellaan, Rumbastraat y Stadionweg cu ta conecta Plaza Betico Croes, Plaza Bolivariana y Cas di Cultura lo ta sera pa trafico pa crea un ambiente ameno, sigur y facil pa publico por cana di un area pa otro.
Published on Mar 14, 2011


text:
Diabierna un delegacion di tennis a sali pa Republica Dominicana unda nan lo competi den e World Junior Tennis Compitition, un competencia cu ta cay bou auspicio di COTECC y ITF.
Federacion Arubano di Tennis, ALTB ta manda e biaha aki cu un seleccion femenino y masculino.
Aruba su seleccion femenino U14 cu lo wordo guia p’e capitan Henk Bouwman ta consisti di Jelsyvette Croes, Danna Nuñez y Sofie Van Reek.
Pa loke t’e seleccion masculino U14 esaki lo bay bou guia di capitan Johnny Goitia, mientras e hungadornan Sebastian Ruiz, Abhay Daswani y Noah Muyale.
Mester bisa cu aña pasa n’e mesun torneo WJTC na El Salvador, e tenista Kayla Solagnier haci un tremendo papel y a logra un di 13 lugar.
E tennis di Aruba ta desaroyando su mes den e rumbo positivo unda nos tenistanan ta presta bon den forma esakinan den torneonan local y internacional.
Un danki sigur na Lotto, e Loteria di Aruba pa medio di Comision di Subsidio cu a subsidia e biahe di e delegacion di tennis pa e campeonato Junior Tennis Competition na El Salvador.


text:
John Henriquez:
ORANJESTAD(AAN): E siman di dia 27 pa dia 31 di Maart, DVG lo bay ta bezig cu su mediatour pa duna informacion riba Tuberculosis. Nan lo ta na radio, television, pa asina eynan elabora mas riba tuberculosis, kico e ta, su sintomanan, kendenan ta haci test cu nan, pa asina concientisa pueblo di Aruba riba tuberculosis, segun John Henriquez, verpleegkunde na departamento di Malesanan Contagioso na Salubridad Publico.
Falta mas informacion
Hendenan na Aruba, tin un parti chikito ta bon informa riba tuberculosis, pero falta mas informacion riba esaki, den comunidad di Aruba, pasobra loke ta pasa, hopi biaha si un persona mester tende cu un hende tin TBC, e ta bira un panico. Esaki pasobra e personanan no ta bon na altura kico ta encera e malesa di TBC. Pesey den e mediatour, kier bay duna informacion y concientisa e pueblo di Aruba kico ta encera TBC, di unda e ta bin, ken tin’e, ki ora bo ta haye, kico mester haci ora cu tin un persona cu por tin TBC. E bon ta toch di un otro banda, cu bo tin tratamento cu ta curabo di dje. Si bo ta tuma bo tratamento e no ta bira mortal e ora eynan.
Isolacion
Un persona cu tin TBC, cu e ta un open TBC, e persona aki mester ta isola na hospital. Eynan ta cuminsa cu su tratamento. Tin un procedura cu ta bay pareu cun’e e ora. Ora cu ta bay ta bezig den e mediatour, e ora por bay amplia mas hopi riba dje, pa asina eynan e comunidad sa kico ta e procedura, na momento cu un persona tin un open TBC. Ora cu ta un verdenking, tambe tin un procedura, pasobra e ora eynan kisas e persona ta den hospital, pero e dokter no a constata of no a diagnostica ainda cu e ta un TBC. Tin cu corda cu tin influenza tambe ta cana rond y tin otro malesanan tambe ta cana rond, cu tambe ta duna sintomanan di tosamento. Pesey, ora cu e dokternan meld, of e ta un open TBC of e ta un verdenking. Cu un verdenking, ta bay sigui haci test pa wak en berdad cu ta un TBC. E ora eynan nan ta diagnostik’e. Tur esey tambe tin su procedura, segun John Henriquez.


text:
Dia 8 di maart ultimo muhenan rond mundo a uni nan mes na un paro mundial di nan trabaonan pa demostra nan rol den sociedad. Pa di 6 aña, Minister di Enseñansa y su team a organisa e evento anual “International Women’s Day Conference” unda a organisa un dia yena cu oradornan internacional y local. Un evento cu a atrae 800 hende muhe y cu a resulta den un dia exitoso unda un y tur presente a keda inspira.
Un di e oradornan cu a hala hopi atencion tabata e actriz y orador di UN pa traficacion humano, Mira Sorvino cu a habri wowo di esnan presente riba traficacion humano mundial.
“Mi a purba duna esnan presente un bista general di e diferente formanan di traficacion humano. Na comienso mi a duna estadisticonan y echonan. Despues mi a bay den e diferente storianan personal di tur esnan cu mi a conoce. Sea ta sobreviviente of hefe di polis of un traficador y asina duna nan un conexion personal riba e tema”, e actriz ta splica.
E ta sigui bisa cu e a sinti cu nan tabata conecta. “Mi a sinti cu nan tabata scucha y na final nan tabata apreciativo. Mi a haya hopi comentario cu hendenan a sinti nan mes conmovi.
Nan a sinti nan mes acerca pa e vulnerabilidad di e isla pa ta un potencial pa trafico humano y nan kier preveni esaki.”
Mira ta sigui bisa cu esaki ta su prome biaha na Aruba… “y ami cu mi famia ta pasando un rato dushi akinan. Nos tabata tin e oportunidad di conoce Minister Michelle un poco mas. E y su famia a hiba nos riba un tour di Aruba. E beyesa natural y e hendenan amabel cu nos a conoce ta un rato bunita pa nos pa ta hunto como famia.”
E actriz a bisa cu e cualkier ciudadano por ta esunnan cu por para trafico humano.
“Mi lo bisa den tur honestidad cu si bo mira algo cu bo ta kere ta sospechoso no tin miedo di papia. Yama e linea di Trafico Humano y nan lo investiga. Bo por ta salbando un mucha. Bo por ta salbando un ser humano. Bo por ta parando un crimen y haci Aruba un luga inhospitalario pa traficantenan humano.”
Orador Marcelina Richardson ta gradici e organisadonan di a dune e oportunidad di presenta, specialmente riba su experticio cu ta Liderasgo y Motivacion.
“Mi ta forma parti di un grupo di muhe cu ta yuda riba e puntonan aki. Loke mi a presenta ta cu abo ta esun cu mester cuida abo.”
“Pa cuminsa si bo mesun bienestar no ta bon bo no por wak pa otro. Abo mester por wak internamente prome cu bo wak pafo. Esaki kiermen construi bo mes. Traha riba bo mesun autoestima. Mi a papia di wak pa bo mes curpa, mente y alma. Bo salud cu ta mesun importante. E mensahe a cay den bon tera y mi ta contento di ta bek na Aruba”, e ta remarca.
Orador local Murielle Brown-Roos cu ta un docente a inspira un y tur cu su storia personal combatiendo depresion. E a cuminsa su turno riba stage splicando esnan presente cu actualmente e ta riba un break pa un temporada pa asina dedica na su mes y su famia.
“Mi ta haya falta di mi muchanan si mi tin cu bisa sinceramente. Pero awor akinan mi ta tumando tempo pa mi famia cu ta algo cu ta mi prioridad y mi ta contento cu e decision.”
Murielle su storia a cuminsa aña pasa… “mi tabata sintimi malo. Mi no a scucha mi curpa y esaki a conduci cu mi a haya un “burn out” cu a hibami na un depresion. Mi a amplia con esaki a trece cambionan grandi na mi famia ya cu mi no a spera esaki pa mi mes y pa mi mesun yiunan y e trabao cu tanto mi ta gusta.”
E docente hoben ta sigui bisa cu esaki a hib’e den henter un otro estilo di bida. “Nos mester a bay wak den restospectiva con mi ta recupera di esaki.”
“Mi a haci hopi yoga y hopi meditacion. Mi tabata tin hopi sosten di mi famia y amistadnan. Ami mes a bay lesa hopi pa mi por compronde kico mi ta pasando aden. Con mi por yuda mi mes pa mi yega bek pa mi funciona manera mi lo desea”, Murielle ta splica.
“Mi tipnan pa sali for di un situacion asina ta cu loke ta hopi importante ta cu nos tin cu corda cu apesar cu awendia cu nos kier ta mama, casa, amiga, bon trahado cu nos mester tuma tempo pa nos mes. Tuma e breaknan. Dedica tempo na algo cu ta dibo mes. No di bo yiunan, no di bo casa, no di bo trabao. Algo unda abo ta haya un rato pa bo interesnan”, e ta profundisa.
“Pa mi actualmente esaki ta yoga. Mi a bay riba un paso hopi mas poco poco cu mi curpa. Fuera di esey awor landamento a bira algo di mi rutina cu a yudami hopi.
Banda di yoga mi a tuma les di medita cu ta yudami anochi ora mi mester drumi pa mi por pega soño na luga di pildo pa drumi. Naturalmente medita tabata un forma pa mi por a siña mi mes cope y kita for di e pildonan aki. Mi ta den un estilo di bida riba un paso hopi mas poco poco. Otro tip ta pa busca algo di bo mes. E por ta den forma di un hobby manera pinta. E mester ta algo cu abo mes ta enjoy”, e ta bisa.
Minister Michelle Hooyboer-Winklaar a habri e dia cu un splicacion di e situacion di hende muhe den politica, y a anuncia cu e no lo sigui den politica mas, y no lo postula su mes riba lista pa eleccion na september, pero lo keda sostene partido AVP.


text:
Diaberna anochi dia 15 di december, a celebra un momento bunita, unda Sport Caribe a tene un reapertura pa motibo di a mudanza recientemente. Sport Caribe a muda bai Emmastraat #3, despues di mas cu 20 aña situa na Emmastraat #5.
Loke ta remarkable di e hecho aki, ta cu e mesun tereno unda awendia ta emmastraat #3, ta e mesun caminda unda Sportshop Antilliano (cu awendia ta Sport Caribe) a habri su portanan pa prome biaha. Pa por conmemora e momento aki, a dicidi a ripiti e acto simbolico pa inaugura e store, unda cu 50 aña pasa, Harry Janssen a pidi atleta di aña Hjacinto Mario Croes, pa subi e bandera di Aruba.
Awendia, Hjacinto Mario Croes, doño di Mario Sport Shop, una bes mas a subi e bandera den presencia di Harry Janssen y demas famia cu ta forma parti di e team di Sport Caribe. Monique Janssen, yiu di Harry Janssen, a mira esaki como un momento hopi special, como e ta logra maak mee e sucedido cu a inicia tur cos 50 aña pasa. Remarcabel ta mira cu Minister di enseñsa, Minister Rudy Lampe, a asisiti evento y a papia cu e publico presente, enfocando den e importancia di deporte y educacion deportivo.
Sport Caribe ta sigi brinda pueblo di Aruba un colection di adidas y reebok y e mihor servicio possible, cultiva den e 50 aña di experencia den bende articulo y paña di deporte. Un otro hecho peculiar di Sport Caribe ta cu nan a wordo reconoci door di adidas como e distribuidor mas bieu di e marca den mundo.
Sport Caribe kier gradici e pueblo di Aruba cu a apoya y bishita Sport Caribe durante e ultimo 50 aña y pone nan confiansa den un compania familiar y local manera nos. Den e mesun momento nos kier agradeci tur hende den prensa cu a jama of asisti e evento y asina yuda carga e mensaje den tur canal di comunicacion. Sport Caribe lo sigi den e mesun rumbo, brindando pueblo di Aruba, paña y atriculonan di calidad y un servicio unda tur nos clientenan ta manera un famia.


text:
Den mi carera profesional mi tambe tabatin e privilegio di por a traha cu damanan cu a wordo afligi p’e malesa di cancer. Trahando cu Mary Joan Foundation como fitness instructor, mi tabatin casi diariamente contacto cu diferente di e damanan aki. Mi por a vangnan op y mira con dificil nan tabata pasa cu nan condicion. Algun biaha pa siman nos tabata bin hunto y apoya otro pa medio di ehercicionan specifico. No tabata facil p’e personanan aki ya cu sacrificionan grandi ta wordo haci tanto emocional, social y financiero, Jacky van Putten ta splica.
Mayoria di e personan aki ta pasa tratamentonan severo di kimoterapia y radiacion cu ta hortanan di nan energia y vitalidad. Dia aden, dia afo nan tin cu atende cu dolor y mane cu no ta suficiente, ainda mester cumpli como mama, casa y tur tarea diario na cas y trabou.
60% di personanan cu ta sufri di cancer ta rib’e edad di 60 aña y ta e causa numero dos di mortalidad aki na Aruba y mundo. Cu otro palabra e personan aki ta pasa henter nan bida ta traha y aporta na impuesto, lastimosamente hopi di nan no lo yega e edad pa disfruta di nan pensioen, segun van Putten.
Den nos programa di gobernacion a tuma na consideracion e personanan cu a traha henter nan bida trabounan fuerte manera e. o. construccion y hoteleria. Ta brindanan e opcion di traha part time y disfruta di parti di nan pensioen.
- Lo introduci flexibilidad den e sistema di pensioen di AOV pa duna e ciudadano cu tin por lo menos 60 aña di edad e opcion pa e por:
- Baha cu pensioen prome cu e cumpli 65 aña cobrando un pensioen reduci;
- Traha part time te cu 65 aña cobrando un pensioen reduci banda di su salario.
E Plataforma E Forsa nobo, POR ta di opinion cu mester di un manera of otro duna apoyo na e famianan aki y purba alivia e peso enorme riba nan lomba. Esaki ta un di e rasonnan cu nos ta kere cu mester duna e oportunidad pa personanan cu ta riba 60 aña (y den e caso aki cu un malesa asina devastador) e posibilidad pa disfruta di nan pensioen adelanta.
Un sistema di flexibilidad di pensioen lo brinda e. o. e personanan aki e oportunidad pa por disfruta parcialmente di nan pensioen bon mereci sin mester di haci sacrificionan inhumano, van Putten ta sigui bisa.
Mi no ta kere cu lo tin un politico of partido cu no lo bay di acuerdo pa duna un ayudo asina na nos ciudadano cu merece di dj’e y ta pasando un periodo super dificil.
Ami por a wak e sufrimento aki di famianan afligi, no solamente na trabou pero a bib’e personalmente cu mi mama (d.f.m.) cu tambe tabata un pashent di cancer.
Cu e flexibilidad aki den pensioen nos por den Gobierno duna un apoyo significante p’asina e dianan cu Dios permitinan por pas’e hunto cu nan sernan keri y no mester pensa con nan ta bay cumpli cu tur nan debernan financiero, Jacky van Putten ta conclui.


text:
Recientemente, e gimnastanan The Every-Ones, Amika Every y Kaika Every a tene un rifa pa recauda fondo. Cu e ayudo di amistades a acerca varios compania p’asina nan a duna nan sosten y apoyo na e dos gimnastanan.
Na momento cu e gimnastanan Every a mira e video di e hoben ciclista cu a perde tur pertenencia dor di un candela, mes ora e gimnastanan a sinti cu nan mester duna e hoben ciclista un man p’e por sigui eherce su deporte.
Como cu Amika y Kaika sa con importante deporte ta p’e desaroyo di un hoben nan a scoge pa entrega un parti di e fondonan recauda, n’e hoben ciclista p’asina yud’e p’e tambe por sigui cu su deporte.
Amika Every, 11 aña y Kaika Every, 9 aña, ta dos hoben gimnasta di e disciplina di gimnasia artistica. Ambos ta forma parti di e competitivo di Club Gimnastico Arubano Avanse.
Pa por ta riba un bon nivel competitivo, e hobennan aki ta sacrifica hopi tempo pa nan entremamento. Regularmente nan tin cu biaha pa exterior p’asina nan por midi nan desaroyo na competencianan internacional unda nan ta competi contra otro gimnastanan di diferente pais. Den luna di mei y juni, Amika y Kaika a participa na tres competencia n’e paisnan Colombia, Panama y por ultimo Costa Rica. Ambos gimnasta a sa di demostra nan abilidadnan competitivo y a logra varios medaya pa Aruba.
Dentro di algun dia, e gimnastanan Every ta biahando pa Colombia pa atende un campo di entrenamento. Consecutivamente, Amika Every, kende a wordo selecta pa forma parti di e delegacion, ta bai representa pais Aruba den e Campeonato Sudamericano di Nivel USAG di Gimnasia Artística na Bogota.
Por ultimo, Amika Every y Kaika Every ta gradici tur e comerciantenan, famia y amistades cu ta sostene nan den nan deporte y ta jama un danki na tur hende p’asina nan por a yuda un otro hoben pa e tambe por sigui haci su deporte di ciclismo.


text:
Fiskal di Ministerio Públiko a prolongá e detenshon di e hòmber R.C.E.H. ku 8 dia.
Ta trata di e funshonario di Warda Kosta ku a keda detené e siman aki na boka di trabou, sospechá di a yuda otronan den trafikashon di ilegal, droga i arma di kandela. Bou di liderazgo di un Wes-komisario a tene un entrada hudisial na su kas den bario di Abrahamsz.
E ta den su prolongashon di detenshon awor. Wes-komisario a husga e detenshon ayera mainta i tur kos tabata na òrdu.
E investigashon den e kaso aki ta kontinuá, di akuerdo ku Fiskal di Ministerio Públiko (OM).


text:
Cu poco cos muchanan por traha cosnan masha bunita… esaki mi a sinja dor di traha hopi anja cu mucha. Loke mucha kier ta atencion y tempo di e hendenan cu ta stima nan. Awor si nos combina esaki cu un tiki material cu hopi biaha nos tur den cas, nan mes por traha nan ‘Obra creativo di carnaval’. Y despues hunga cu nan ruman of amigonan di cas. Esaki por ta material manera karton, papel di color, lijm, stift of potlood, slinger of sinta cu hopi biaha nos ta kita di regalo y warda. Loke mucha ta haja dushi pa traha cu n’e tambe ta glitter, boton, figura di foam y steenchi. Bo por cumpra esakinan hopi barata na diferente lugar.
Continue reading “Obra creativo di carnaval pa traha cu bo yiu na cas”


text:
Drs. Marisol Lopez-Tromp a splica den rueda di prensa di partido POR, Plataforma Forza Nobo, cu tin hopi hende den servicio di Gobierno of empresanan estatal, cu n’e momentonan aki ta sinti nan mes menaza.
E ta haya cu Minister President of Gobierno ta lubida den e caso aki ta bo por pretende di duna un opdracht, pero ora algo bay robes, no ta abo ta carga e culpa di esaki, sino e persona cu a haya e mandato.
Esun ta carga un responsabilidad huridico y profesional, e hunto cu henter e grupo ey, ta carga e responsabilidad di e toma di decisionnan.
Y n’e momento cu Minister President ta kere cu e por forza cosnan contra reglanan di bon gobernacion, contra statutonan di diferente lugar, contra regla, cu tin proceso cu tur hende sa cu den e instancianan aki nan tin cu tene cuenta cune.
Na momento cu Minister President ta sinti cu e por haci esaki, algo completamente fuera di sla ta tumando lugar den nos dushi pais Aruba, Marisol Lopez-Tromp a menciona.
E consecuencia di esaki, segun el a splica, ta cu ora nan ta wordo forza na haci cosnan cu kizas ta contra e procedura, no ta loke nan tin planea, no ta regla den ley of estatuto loke nan mes tin cu respeta, bo ta haya un situacion caminda cu na momento cu Prome Minister of Gobierno ta haya cu no ta bon loke nan a haci, ta dicidi sin mas di hala nan un banda of retira nan.
Ta cua profesional na Aruba ta haya gana di sigui eherce un responsabilidad asina aki?
Porcierto, no tur ora nan ta wordo paga p’e, nan ta laga pago un banda y ta pone nan tempo y nan conocemento pa un instituto of instancia, pa haci un trabao cu tur e tempo a bay bon, cu mester ta di un forma respeta y di un dia pa otro sin un motibo valido finalmente ta wordo kita of hala o retira, Lopez-Tromp a bisa.
El a sigui puntra ta cual profesional cu ta respeta su mes y cu ta motiva pa haci un trabao kier sigui e pasonan di esnan cu a wordo kita?
Si e sa cu e motibo pa cual nan a wordo kita, no ta pasobra nan a faya. Al contrario nan a luci cu tur e trabao cu nan a haci tur e tempo.
Sra. Lopez-Tromp a sigui acentua cu no ta pasobra nan a comete un eror contra ley, al contrario nan tin cu proteha nan instituto pa un Minister cu ta mete den nan trabao contra ley. No ta pasobra nan a haci algo cu pa Aruba ta robes, al contrario bo tin un Minister Presidente cu por drenta den cierto compania, y hasta tuma e trabao over di nan empleadonan.
Por ehemplo, Minister Presidente ta kere cu ta bon cu e por drenta den tur bario pa haci instalacion di luz, aki poco dia e trahadornan ey no ta bay tin trabao mas, pasobra Minister Presidente a kita tur nan trabao for di nan.
Esey e ta haci den cada bario y na final bo no tin 300 proyecto, bo tin 300 luz cu el a cambia, el a bisa.
Marisol Lopez Tromp mas leu a comenta: “Ban ta serio. Na momento cu bo ta den aña electoral, nos tur sa cu tur Minister kier mustra e trabaonan cu nan a haci, pero e ta bira hopi grave na momento cu nos Minister Presidente no tin placa riba su presupuesto pa haci cierto trabao, pasobra e mes a faya na cumpli cu cierto norma y reglanan, anto kico bo a haci?
Bay na instituto of instancianan priva, no solamente comerciantenan, pero e ta drenta den bo compania estatal pa forza nan pa paga cosnan pa Gobierno cu generalmente ta tarea di Gobierno pa tine den su presupuesto.
Segun’e, debi cu e lider di AVP a haci un campaña of e kier luci cu cosnan e ta bay forza of duna opdracht na empresanan estatal of institutonan, pa paga cosnan cu no ta nan tarea primordial, cu no ta loke nan mes tin gana di dedica na dje, pasobra nan tin otro metanan cu e placanan ey, no kier tuma tampoco e persona cu bo kier pone pa traha cu nan, cual no ta bo tarea tampoco, y asina ta keda haci y deshaci den bo pais.
Aki poco dia ta bay yama bo den bo cas bisa bo ki bo tin cu haci den bo kamber, Marisol Lopez Tromp a laga sa.
El a mustra tambe cu e direccion aki cu Minister President ta tumando ta uno hopi peligroso pasobra e ta bay den direccion di dictadura, y nos tin un ehemplo banda di nos den un pais bisiña kico t’e consecuencianan di un dictadura!


text:
Vocero di Polis Sra Liliana Rasmijn ta confirma e noticia cu diasabra mainta pa 10:46 e recherche di Atraco Team a detene e prome sospechoso den e atraco cu a tuma luga diabierna mainta na Socotorolaan. Tabata e homber E.E.d.C “ E. De Cuba “ naci na Aruba. E detencion a tuma luga banda di un supermarket na L.G Smith Blvd pa e mes un recherchenan di atraco team.
No por descarta cu lo tin mas detencion den e dianan cu ta bin. Danki ta bay na e pueblo di Aruba cu a sa di duna e tipnan valioso na 11141 unda bo ta keda anonimo.
E prome sospechoso deteni por tuma nota di dje den e video unda el a drenta trempan den e luga haci un papia cu e personal pa despues bolbe bek rato despues cu un homber arma y asina tira e atraco.


text:
Pa tur actor den enseñansa cu ta traha cu nos alumnonan
Luna di april ta luna internacional di conscientisacion riba Autismo y na Aruba tambe nos ta para keto n’esaki.
Autismo of e spectrum di desorden autistico (Autisme Spectrum Stoornis) ta un reto grandi pa alumnonan escolar, pero tambe pa docentenan. Un alumno cu tin autismo ta procesa informacion na un manera diferente cu un alumno cu no tin autismo.
E ta comunica na un manera diferente y e tin dificultad cu interaccion social y pa sera relacion cu otro mucha di su edad.
P’e mucha aki ta dificil pa adapta na cambionan, na situacionnan imprevisto y no planea, loke por haci’e dificil pe p’e funciona den klas y na scol.
Esaki ta algun caracteristica di autismo. Mucha y personanan autista, sin importa e intensidad di e desorden neurologico, ta funciona miho ora e ambiente ta hopi structura.
Desde su inicio Fundacion Autismo Aruba ta traha duro pa crea conscientisacion y pa logra cu muchanan bibando cu autismo haya e mesun oportunidadnan den bida cu tur otro mucha. Tambe den enseñansa, Ministerio di Enseñansa bou maneho di Minister Michelle Hooyboer-Winklaar a reconoce e necesidad pa yuda maestronan y tur otro partner envolvi haña e herment necesario pa sigura y eleva e calidad di enseñansa y cuido cu muchanan bibando cu autismo tin derecho di ricibi.
P’e motibo ey a partner cu Fundacion Autismo Aruba y a haci’e posibel cu e siman aki lo tin un tayer duna pa dos “Board Certified Behavioral Analysts” di Merca.
E tayer lo ta uno intensivo riba autismo en general como tambe e comportacion cu autismo ta bin cune.
Durante e tayer lo splica con pa anda cu e mucha autista den ambiente di klas y na scol. Tur scol lo ricibi e autsim toolkit cu Ministerio di Enseñansa a laga traduci na Hulandes y cu sigur lo ta un herment hopi practico pa maestronan y otro profesionalnan den enseñansa uza den nan trabou diario.
E prome dos dianan e tayer lo ta pa tur maestro di educacion special na Aruba, hunto cu e team di profesionalnan di MDC, e trahadonan social di tur directiva di scol y tambe e docentenan di IPA.
Despues ta sigui cu dos dia mas di tayer p’e maestronan di enseñansa regular, esta di tur scol preparatorio y basico na Aruba.
Nos por a tuma nota cu e entusiasmo den veld ta grandi y e cuponan a yena mes ora.
P’e motibo ey a dicidi cu lo bolbe haci un tayer pa resto di veld na luna di october.
Minister di Enseñansa ta gradici Fundacion Autismo p’e trabou importante cu nan ta desplega cu hopi dedicacion y ta desea tur participante hopi exito cu e tayer “Autismo den klas”.


text:
ORANJESTAD – E di dos edicion di e Challenge Aruba triathlon event tawata un exito completo. Aruba ta elata su mes ariba nivel internacional pa por organiza un evento di e magnitud aki.
Di oranan di marduga di diadomingo voluntarionan tawata ariba e ruta di e area di hotelnan na Palm Beach den preparacion.
Ganador absoluto a resulta e Canades Cody Beals cu a pone un record nobo. Tambe e artista di Colombia, ganador di e Desafio Super Humano Mateo Carvajal a hala hopi atencion serca esnan di Colombia residencia na Aruba.
Mientras cu su novia e presentadora di television y modelo Melina Ramirez tambe a hala hopi atencion pa nan celebridad.
Nos di Sports Zone Aruba ta felicita tur e participante di e Challenge Aruba triathlon event. Tur nos potret ta ariba nos pagina di Facebook. www.facebook.com/sportszonearuba


text:
GOBIERNO DI ARUBA:
Prome Minister Evelyn Wever-Croes:
ORANJESTAD(AAN)—- E luna aki gobierno nobo a haya su mes obliga di efectua retiro di tur ex coordinador di ministernan di AVP pasobra gobierno di AVP a purba hinca tur den aparato gubernamental como ambtenaar. Esaki ta contra e propio maneho di gobierno di AVP di “personeelsstop”.
Como 300 coordinador di ex ministernan di AVP cu salario barbaro te na 17 mil florin pa luna y cu no a aparece mas na trabou desde eleccion, a ricibi nan carta di retiro e siman aki informando nan cu nan lo ricibi ainda pago di januari 2018.
Prome Minister di nos pais, sra Evelyn Wever-Croes ta duna di conoce cu ta lamentabel ta cu gabinete Mike Eman mes no a regla e papelnan di e ex coordinadornan aki na tempo y awor ta ataca gobierno nobo pa nan propio falta.
“Esnan cu a haya nan carta di retiro ta esnan di cual gobierno di AVP a duna “vaste dienst” como ambtenaar net prome y despues di eleccion. Tur e decisionnan ey a base di maneho di gobierno di AVP mes ta ilegal y invalido pasobra nan ta tuma den periodo di “afscheidsbeleid” y periodo di gobierno demisionario. Pues Mike Eman mes a perhudica su hendenan!
Locual ta condenable ta cu Mike Eman den su atake a parce di a perde cabes y a insulta directora di Departamento di Recurso Humano di Gobierno.
“Ta hopi tristo cu sr. Eman a reacciona na un forma asina negativo y baho insultando un dama profesional. Mi kier bisa Mike Eman cu ta ami ta su oponente, pues si e tin algo di critica, critica ami y no ofende e profesionalnan den gobierno. Mike Eman mester tin berguensa di sali na defensa di su actonan incorecto. E palabracion tabata cu bo ta bin cu coordinadornan y bo ta bay cu nan.
Eman no a bay cu nan, el a benta nan den mi scochi y awor e ta sapatia pasobra e kier pa ami bay carga cu e erornan di Mike Eman. Nos ta un gobierno nobo cu a bin pa pone un paro na e bagamunderianan di e gobierno anterior.
Cu esnan envolvi ta decepciona mi ta compronde, pero nan mester realisa cu ta nan propio partido AVP a laga nan na caya. Asina mes nan a ricibi 4 luna salario extra despues di eleccion, pa evita cu nan bisa cu nos gobierno no ta humano.
Lagami duna un ehempel: mi mester a termina un contract di un ex coordinador di Mike Eman cu tabata gana 17 mil florin pa luna. Mike Eman a prolonga su contract dia 1 di september 2017 pa un aña te 1 september 2018.
Ningun hende ta haya ta husto cu pueblo mester sigui paga e meneer aki cu no a aparece na trabou, 17 mil florin pa luna pa 10 luna mas! Y pesey nos a termina e contract cu Mike Eman gusta of no.
Nos a bisa cu nos ta bin bek cu orden y respet y esey nos a haci. Poniendo e ser humano central, nos a informa esnan en cuestion cu suficiente anticipacion y nos a paga nan un luna extra.
Mi ta conseha Mike Eman pa e pensa bon si ta den e forma descabeya aki e ta bay sigui su politica di insulta profesionalnan di gobierno, pasobra e ta un politica hopi baho y anticua cu henter Aruba a rechasa, y cu por cierto ta ridiculisa Eman mes. Un ex prome minister di pais Aruba no ta suppose di comporta su mes asina” Evelyn Wever-Croes a duna di conoce.


text:
Willemstad - Otro siman riba petishon di Minister di Asuntunan Eksterior di Reino, Sr. Bert Koenders, Promé Minister Eugene Rhuggenaath lo enkabesá e delegashon di Reino Hulandes den e di 47 Asamblea General di Organisashon di Estadonan Merikano (OAS).
Kontròl di tráfiko F.D. Rooseveltweg i Pater Euwensweg.
Willemstad - Djabièrnè 9 di yüni 2017, personal di Mantenshon di òrden Públiko di Rio Canario a tene kòntròl di tráfiko riba respektivamente F.D. Rooseveltweg i Pater Euwensweg di 09.00’or pa 13.00’or.
Formado sr. Rhuggenaath pa forma un gabinete ku tin sosten di e partidonan polítiko.
Willemstad - Djaweps dia 11 di mei Su Ekselensia Gobernador di Kòrsou, a pidi sr. Eugène Rhuggenaath pa e pasa awor na forma un gabinete ku tin sosten di e partidonan polítiko PAR, MAN i PIN, partidonan ku dia 10 di mei 2017 a yega na un akuerdo di gobernashon.
PARTIDO INOVASHON NASHONAL (PIN) ta sostené tur tipo di kòntròl
Willemstad – Ta prioridat di Gobièrnu tambe, pa garantisá salubridat públiko di kalidat. Un di e kuater puntonan ku PIN (Partido Inovashon Nashonal) ta para pe ta ORDU. Ultimo tempu PIN a tuma nota ku mas i mas kòntròl a bin ta tuma lugá riba Kòrsou di parti di empleadonan públiko for di diferente sektor.
Kabinet Rhuggenaath beeidigd.
Willemstad - Op 29 mei 2017 heeft de Gouverneur van Curaçao, mevrouw Lucille George-Wout, de leden van het kabinet Pisas eervol ontslag verleend, onder dankzegging van de vele aan het Land Curaçao verleende diensten.
De heren Rojer en dos Santos beëdigd.
Willemstad - Op dinsdag 16 mei 2017 zijn de heren M.N.J. Rojer en M.A. dos Santos beëdigd als Statenlid.
PIN ta opta pa kana segun e prosedura di semper.
Willemstad – Partido Inovashon Nashonal (PIN) a tuma nota ku ayera, 9 di mei 2017, tabatin hopi pregunta riba lei i regla konstitushonal den e kuadro di entrada di miembronan nobo den Parlamento.


text:
Vakatura
Vakatura trabou boluntario
Fundashon Encelia ta buska:
Trahadónan den grupo (m/f)
Bo ta gusta mucha i bo ta bria un outoridat natural. Huntu ku un kolega-boluntario bo ta responsabel pa e kuido diario di maksimal 8 mucha den un grupo di edat. Bo tin eksperensia pa traha den grupo i bo tin konosementu di sierto dinámika di grupo. Bo a kaba bo estudio direkshon SPH òf SPW-4.
Empleado Pedagógiko (m/f)
Bo a hasi un estudio ku ta dirigí riba mucha, manera PA (Pabo) òf (orto)pedagogia i alabes bo tin eksperensia pa traha ku mucha. Huntu ku un kolega-boluntario bo ta responsabel pa e kuido di maksimal ocho mucha den un grupo di edat. Bo trabounan ta kasi meskos ku esun di e trahadó den grupo. E diferensia ta ku abo konsientemente ta usa bo konosementu i eksperensia, huntu ku e otro disiplinanan, pa traha ku e mucha pa yega na un bon bista i solushon favorabel di e problema.
Ken nos mester?
Nos mester di hendenan ku ta dispuesto pa traha den nos tim pa un temporada di mínimo 1 aña, ku tin mínimo 20 aña di edat i ku a sigui un estudio relevante, por ehèmpel ‘Sociaal Pedagogische Hulpverlening’ (SPH), òf Sociaal Pedagogisch Werk (SPW), PA (PABO) òf (orto)pedagogia. Bo tin bo reibeweis!
Grupo di sosten
Encelia ta dependé parsialmente di donashonnan. Kada boluntario ta wòrdu sostené dor di su amigunan, dor di su Iglesia òf su propio sèn di spar. Na e tereno na Veeris tin un kantidat limitá di kamber disponibel pa boluntarionan. Bo ta paga un suma chikitu pa koriente, Internet i e hür di bo kamber.
Kontakto
Nos ta apresiá si bo ta hasi orashon pa sa si esaki ta un yamada di Dios pa bo. Tuma kontakto ku nos libremente asina nos por wak ku e trabou ta pas ku bo. Pa mas informashon: info@encelia.cw.


text:
Despues cu den oranan di mainta, a tuma lugar e ceremonia di huramentacion di e 21 Parlamentarionan, den oranan di merdia a sigui eleccion di un Presidente y Vice Presidente pa Parlamento.
Manera nos a anuncia anteriormente caba, e candidato pa bira Presidente ta Guilfred Besaril y a eligi mr. Andin Bikker Vice Presidente, maske e eleccion di e Presidente y Vice Presidente ta transitorio.
Esaki e propio Guilfred Besaril a bisa den su discurso, loke sigur a hala atencion, y pa loke ta trata mr. Andin Bikker, ya caba partido POR a anuncia cu e ta un di nan candidato pa bira Ministernan pa POR.
Ora cu esaki bira oficial, mr. Andin Bikker lo retira y Parlamento mester bay over na eligi un Vice Presidente nobo, ya cu ni e di dos candidato, Xiomara Ruiz Maduro tambe lo bira, si tuma na cuenta cu e tambe ta un candidato pa MEP pa bira Minister.
Kico Guilfred Besaril kier men cu su posicion di Presidente di Parlamento tambe ta transitorio, a lanta masha interrogatorio, pasobra su nomber no a ser menciona como candidato ainda pa bira Minister, maske cu te ainda MEP no a fiha kende ta su candidatonan.
Guilfed Besaril a haya 12 voto (contra di drs. Mervin Wyatt Ras kende a haña 8, mientras e segundo candidato mr. Andin Bikker a haya 12 voto (contra Jennifer Arends Reyes kende a haña 8 voto).
Manera ta custumber, ta eligi tambe un di dos candidato pa tanto Presidente y Vice Presidente. Den e caso aki Chris Romero tabata e di dos candidato pa Presidente di Parlamento, mientras cu Xiomara Ruiz Maduro t’e dos candidato pa Vice Presidente. Chris Romero a haya 9 voto y Xiomra Ruiz-Maduro a haya 10.
Asina cu e nombramento di proximo Ministernan ta cla, y a pasa e proceso di screening, sigur cu e actual Vice Presidente, mr. Andin Bikker lo entrega su retiro, pa bira Minister. Su funcion como Vice Presidente lo por wordo ocupa, si ta partido POR a haya derecho pa punta su candidato, e por bira sea Marisol Lopez Tromp of Alan Howell.
Si Guilfred Besaril asumi un otro funcion, lo e entrega su retiro como Presidente di Parlamento y ta keda na MEP pa apunta un otro candidato. Por conclui, cu e situacion politico na Aruba, ta birando dia pa dia mas interesante, si ainda no tin un Gobierno.
Ta di spera cu pa fin di siman aki, e programa di gobernacion lo keda cla, pa tur partido firma pa despues cada partido eligi nan candidatonan pa Minister, kendenan mester pasa den un proceso di screening, cu por tuma 1 pa 2 siman, prome cu nan huramenta.


text:
E temporada a cuminsa atrobe pa nos cuminsa brainstorm y plania e di 4 anja di e Record- Breaking BBQ Event cu ta Wema Goes Memphis.
4 roundtrip tickets pa Memphis USA, Hotel stay y VIP Treatment na “Memphis in May, Worlds Leading BBQ Event”
Tur e anja nan aki nos a sinja y purba di engrandece e evento aki pa nos cliente nan y nos fans nan pa tur hanja un chens di sa kiko ta e BBQ di Memphis, Tennessee. Esaki ta encera un technico cu ta “smoking” cu ta haci e barbeque, esaki kiermen cu e huma so cu ta sali for di e carbon y e palo ta cushina e carni. Tin un evento na Memphis, TN cu jama “Memphis in May, the worlds leading BBQ event” cu hende tur parti di mundo ta bin pa wak kiko esaki ta y purba di doet mee na esaki pa nan sinja y purba e carni cu ta wordo ge-smoked.
E anja aki (2015) ta bai ta di nos 4 biaha cu nos ta organisando e evento aki y nos por bisa cu esaki ta un “milestone” pa nos. Nos ta hanjando hopi feedback cu ta positivo di tur hende na Aruba y cu nan tambe kier pa esaki bira masha grandi mes.
Si boso ta interesa di forma un parti di e competencia aki, y si Bo ta kere cu Bo lo por wanta un challenge, please inscribi bo team pa bo ta den e competencia di 2015 Wema Goes Memphis.
Nos tur na Wema ta desea tur hende tur exito y pa pasa un bon WGM.
Get Your Smoke On!
-Wema Home & Hardware Center


text:
Pagina di orashon pa Gibi Doran i Gio.
Gibi Doran Dios bendishona bo ruman. Sabi ku nos tin bo den nos orashon.
Pronto rekuperashon anto lanta i kana den nomber di Hesus, amen.
Dios a pone riba nos kurason pa lansa un initaitiva di orashon pa Gibi Doran.
Gibi Doran a kompone i kanta diferente cancion pa Dios por ehempel;
* Salomon – Huntu ku Doble RR
* Tata Yuda Nos – Huntu ku Doble RR
* Un ratu pa Señor – Gibi i Explosivos
* Señor ta tur kos – Gio Fuertisimo
* Ban korda riba Dios – Gio Fuertisimo
* Bon tin pika – Gio fuertisimo
* No paga malu ku malu – Gio Fuertisimomo
Pa mas informashon check e pagina riba Facebook klik aki


text:
TOKYO, Japon- Shete marinero Mericano ta desapareci y e comandante di un destructor Mericano a keda herida despues cu e barco di guerra a dal contra di un barco mercante den e costa di Japon, segun Marina Mericano a informa diabierna.
E USS Fitzgerald a sufri dañonan na su stuurboord. E Comandante Bryce Benson tabata un di e cuater marineronan herida cu mester a wordo traslada pa un hospital naval na Yokosuka, Japon.
Nan condicion ta stabiel segun un comunicado di marina Mericano.
Otro heridonan ta wordo evalua, segun e Marina a agrega.
E dos barconan aki a dal den otro den Oceano Pacifico na 56 miya nautico leu for di e costa di Yokosuka, segun Warda Costa Japones a declara na CNN. E daño na Fitzgerald a resulta den inundacionnan den e barco, segun Marina a bisa.
Un funcionario di Marina a bisa na CNN cu e barco ainda ta operando bou su propio fuente di poder pero tin propulsion limita.
E barco tabata yena cu awa despues di e incidente, pero e tripulacion tabata trahando pa stabilisa e barco door di pomp awa den e bodega.
Un helicopter di Warda Costa Japones a yuda na evacua e heridonan y un emisora estatal Japones NKH ta mustra un video di un persona aparentemente herida cu a wrodo traslada pa un hospital Naval.
Warda Costa Japones a bisa cu cuater di su barconan y un helicopter ta yudando e destructor naval di Merca, cu un evaluacion di dañonan y ta buscando e zona rond di e barco, trahando ariba e posibilidad di cu algun di e desaparecinan lo a cay den oceano.
Fuente: www.cnn.com


text:
Recientemente e bolichera Thashaina Seraus a biaha pa Orlando, Florida unda e lo permanece pa un algun dia na e Kegel Training Center na Orlando Florida. Aruba su Atleta di Anja 2015 lo entrena durante algun dia bou guia di algun expertonan cu ta traha den servicio di e Kegel Training Center.
Net prome cu Thashaina bolbe Merca unda e lo sigui continua cu su estudio y deporte di bowling e lo hiba un preparacion cortico unda e lo traha riba e parti di tecnica y consistencia di e wega, movecion di bala y entrenamento mental. Mester bisa cu e entrenamentonan ta inicia di mainta te atardi laat. E campo di entrenamento di Kegel Training Center na Orlando, Florida sigur no ta uno desconoci, atleta di paisnan rond mundo ta haci uzo di e facilidad, e mayoria como un bon preparacion pa un temporada largo di bowling nan dilanti.


text:
Check Out E Trailer Pa E Mobile Game Harry Potter: Hogwarts Mystery
E next game pa Harry Potter ta bay ta un mobile RPG game cu ta developed door di Jam City. E wega aki ta bay ta un RPG cu elements di MMO tambe den dje. E lo sali e aña aki riba iOS y Android. E wega aki ta net e wega pa esunan cu ta wardando...read more
E Original GameBoy Lo Haci Un Comeback
Durante CES’18 Hyperkin a show e prototype di nan next retro console upgrade. E biaha aki nan a show e return di e original Game Boy di 1989. Nan version lo yama e Hyperkin’s Ultra GB y e model ta inspira door di e Game Boy Pocket. E Ultra GB...read more
Detective Pikachu Ta Sali Na Maart E Aña Aki!
The Pokemon Company a laga sa cu Detective Pikachu pa 3DS lo yega Europa y Merca dia 23 di maart e aña aki. E ta un wega hopi anticipa entre Pokemon fans y a sali caba aña pasa na Japon. E compania a release un trailer nobo tambe pa Detective Pikachu, y...read more
Bo Kier Sa Mas Di E Razer Phone?
E Razer Phone ta e prome phone cu ta diseña pa gaming! Akinan nos a pone un par di pros and cons di e phone, cual tin mas pros cu cons pa bisabo berdad. Den short e phone tin un awesome, battery life, awesome speakers, awesome specs,...read more
PUBG Ta Bay Haya Dos Mobile Game Nobo
Ta bay tin dos PUBG mobile games nobo, pero esakinan ta bay ta obtenibel solamente... na China...pa awo I hope. E Chinese internet giant, Tencent ta patras di tur dos wega, cu su Timi Studio. Un di e wega lo add naval battles y e otro cu ta...read more
Akinan Tin Tur E Games Cu Lo Sali December
Animal Crossing Fanatic, Chrissy Teigen No Un Big Fan Di Pocket Camp
Chrissy Teigen tin hopi di bisa riba e free-to-play game nobo di Nintendo, Animal Crossing: Pocket Camp. Riba Twitter Teigen a tweet cu Animal Crossing: Pocket Camp ta un ok pa “newbies” pero e nada echt waw pa un “Tom Nook loyalist”. Ken ta Chrissy Teigen bo ta...read more
Animal Crossing: Pocket Camp Ta Haya Un Release Date
Animal Crossing: Pocket Camp, e mobile Animal Crossing game cu a wordo anuncia durante Nintendo Direct den oktober porfin ta haya un release date. E wega lo lansa worldwide dia 22 di november, volgens e wega su Twitter account. Pocket Camp a...read more
Razer Ta Lansa Un Gaming Phone Nobo!
Razer a anuncia cu nan lo drenta e smartphone business cu nan phone nobo cu simplemente yama The Razer Phone. E phone lo ta yena cu high-end specs den un Android-based device cu ta focus riba mobile gaming. The Razer Phone lo ta e prome smartphone cu un...read more
Top Games Cu Ta Sali Den November
Esakinan ta tur e top games nan cu ta sali den e luna di november 2017. Di Call of Duty, Pa Microsoft su console nobo, te cu Nintendo su next mobile game. Check out e video akibou!read more


text:
Hulandes Parti 1
- Fecha di inicio: 2/1/2016
- Preis: $440
- Durashon: 24 Lès / 12 Siman
- Nivel: Básiko
- Idioma: Spañó
- Fecha di inicio: 2/1/2016
- Preis: $440
- Durashon: 24 Lès / 12 Siman
- Nivel: Básiko
- Idioma: Spañó
Details & Inskribí
E promé parti di e kurso hulandes ta pa kursistanan spañó; e material di kurso tambe tin un base spañó.
E punto inisial di e kurso ta 0 hulandes; splikashon tambe ta na spañó.
Meta di e programa básiko ta pa den 12 siman dominá e gramátika básiko di hulandes, di Forma ku e kursista mes por Formulá frase, mantené kòmbersashonnan kòrtiku, lesa tekstonan simpel i skibí frasenan simpel.
Tópikonan ku lo trata den e kurso aki ta:
- -Verbo i nan flekshon
- -Saludo
- -Dianan di siman i lunanan di aña
- -Tempu
- -Kalènder I stashonnan di tempu
- -Nengashon na hulandes
Ta finalisá e kurso ku un "eksamen". E kursista ta risibí di FORMA un sertifikado na momentu ku su presensia na lès tabata sufisiente i el a pasa e eksamen ku un resultado positivo.
< Go Back


text:
PHILIPSBURG – Un di e sospechosonan den losmento di multiple tiro riba Polis na Sucker Garden, St. Maarten a keda deteni diarazon anochi dor di Gendarme y nan a haya tambe e scooter cu a ser usa den e caso aki.
T’asina cu diarazon ultimo den oranan di merdia pa mas o menos 03.30 p.m. un patruye policial haciendo un control riba e caminda di Sucker Garden direccion Bishop Hill, kier a para un vehiculo pa control. Riba un scooter, tabatin dos persona. Ambos persona riba dicho scooter tabatin helm bisti, loke a haci’e poco dificil pa identifica e personanan aki.
Asina cu patruya policial a pdi pa nan para, un di e ocupantenan a saca un arma di candela y sin ningun clase di precaucion a cuminsa tira riba e Polisnan y asina a logra baha na awa.
E patruya policial no tabatin otro escogencia pa percura pa nan propio seguridad y a cuminsa tira bek riba e sospechonan aki.
E sospechosonan aki a sigui nan caminda y a cruza frontera na altura di Coralita y a siga asina p’e French Quarter area.
Durante e persecucion aki Gendarmes Frances a keda informa di kico tabata tuma lugar y asina di nan banda a cuminsa cu nan investigacion.
Asina e investigacion a sigui te den oranan lat di anochi, pa despues logra pone man riba un di e sospehosonan, kende a ser pasa pa Polisnan n’e parti Hulandes pa sigui cu nan investigacion.


text:
E siman aki, un y/of dos miembro di directiva di Sindicato di Polis a dicidi di duna un declaracion pa Tele Noticia y cu a ser ripiti pa algun radio-emisora, por ta cu e solo meta, pa trata na desacredita e noticia di AWEMainta.
Despues di analisa loke cu e Polis Naomar Hijmering a bisa, tabata: “Nada cu loke AWEMainta a publica no ta berdad. Nos no sa for di unda Toko Winklaar a saca e noticia ey”.
Esey tabata nan problema, pasobra nan kier sa ta kende a duna AWEMainta e informenan aki, pero no a desmenti e contenido di e noticia mes.
Ok, pa nan informacion, tabatin mas o menos 80 miembro di SPA den dicho reunion y si nan kier tuma 10%, esta 8 miembro a papia cu AWEMainta.
Nos di AWEMainta no kier forma ningun problema, pero si esnan cu a bay noticia, dicon nan no a reacciona riba e hecho, cu Alto Comisario Dolfi Richardson lo finalisa su contrato na october awor y Sindicato di Polis a laga sa di no kier ningun di e dos candidatonan menciona, cu t’e pensiona Hulandes, dunando asistencia na KPA y nan no kier tampoco e actual Hefe di RST. E noticia aki no a ser desmenti.
Encuanto e cambionan den staff y na tur e districtonan, no ta berdad? No ta berdad cu a pidi dirigencia di SPA pa pone e cambionan aki “on-hold”.
No ta berdad cu Gobierno a laga sa caba cu no tin mas placa pa paga overtime y cu for di sala a bin e proposicion pa pidi Gobierno tuma algun di e placa confisca di e caso grandi di droga, e asina yama “kippenrolade”. Y no destina dicho fondo pa Guardacosta so.
Y asina nos por sigui, cu algun punto mas. Nos ta contento di tende e vocero di SPA, Naomar Hijmering bisa cu e relacion cu Alto Comisario a mehora, ya cu no por otro tampoco, p’asina cumpli cu nan trabao. Nos no ta sigui comenta ribe e reunion aki, pero si nan kier sa mas, aserca cada uno cu a atende e reunion aki y puntra nan ta kende a papia cu AWEMainta.


text:
Awor cu ta tempo di campaña y nos ta para dilanti e responsabilidad pa scoge e rumbo cu nos kier pa nos isla bay aden den e proximo 4 aña, bo por tende hopi discusion tocante “criminalidad ta halto”, “gasto di salubridad publico mester baha”, “economia ta stanca”, “Aruba no
Day: July 5, 2017
Despues di 10 aña Nacional a titula campeon di futbol
Curtis Fraser (POR): San Nicolas merece un Biblioteca cu funcionamento y proposito moderno!
Makinaria berde den accion na Caya Ing. Roland Lacle
Oficialnan Ronald Leito y Mayens Tromp ta representa Aruba na Competencia di CCCAN na Trinidad & Tobago
Amy Richards di partido MEP campañando cu hopi animo den barionan rond Aruba
Awo cu un curiculo nobo: KvK a habri inscripcion pa curso Empresario Independiente chikito/mediano 2017-2018
Awe Corte di Prome Instancia Lo huzga L.P.L pa actonan sexual contra un menor di 12 aña
Horario Sospechoso Acto Castigabel 08.30 L.P.L. P.L. ta wordo acusa di a comete actonan sexual contra un persona di menos cu 12 aña di edad di 2013 te 28 di november 2015. 09.00 R.V.W. W. ta wordo acusa di buracheria riba caminda publico riba 7 di februari 2016 banda di rotonde Las Americas. 09.10 J.L.Q. L.Q. ta wordo acusa di buracheria
Guardacosta ta detene 26 Venezolanonan indocumenta
Ayera den oranan di marduga, unidadnan di Guardacosta a detene 26 Venezolanonan indocumenta y pasa nan pa Cuerpo Policial di Corsou. E Dash-8 di Guardacosta a detecta e boto sospechoso pazuid di Oostpunt, Corsou, caminda a manda dos unidad di Super RHIB pa intercepta. E Dash-8 a dirigi e unidadnan n’e


text:
Oficina Central di Estadistica (CBS) ta organiza den e periodo di 3 di november pa 4 di december 2017 un estudio di informacion y (tele)comunicacion na Aruba yama “ICT 2017”.
E meta di e estudio ta pa obtene informacion tocante e acceso cu personanan y hogarnan na Aruba tin na diferente medio moderno di (tele)comunicacion, entre otro e acceso na computer, celular y internet. E encuesta di ICT ta duna alavez un bon bista di e grado di digitalisacion di nos comunidad.
Lo trata topiconan relata na e uso di e medionan moderno aki, por ehempel: e frecuencia di e uso, e motibo di e uso y e conocemento di e programanan di computer. Tambe lo trata topiconan manera nivel di educacion, participacion laboral y entrada, como cu e topiconan aki ta relaciona na e acceso y uso di medionan moderno di (tele)comunicacion.
Na Aruba, como tambe na nivel internacional tin gran interes pa midi y alavez mehora e accesibilidad di computer, internet y celular pa un y tur. Durante e ultimo añanan, diferente organisacion internacional a promove e midimento di e grado di digitalisacion di paisnan ya cu esaki ta duna un indicacion di e nivel di desaroyo di un pais y tambe di e posibilidadnan pa innovacion.
Grupo di estudio
E estudio di ICT ta parti den 3 grupo di estudio. Pa e prome grupo di estudio ta consisti di 1200 hogar cu lo wordo bishita door di 12 encuestador di CBS. E hogarnan aki lo wordo entrevista pa medio di un encuesta digital, conduci personalmente na e hogarnan. E segundo grupo di estudio lo wordo bishita door di 2 encuestador di CBS y ta consisti di 200 hogar. E hogarnan aki lo haña e oportunidad di haci e encuesta nan mes, online, pa medio di e uso di nan propio e-mail. E motibo di e bishita di e encuestador(a)nan por tanto ta pa colecta por lo menos un (1) e-mail di e personanan di e hogarnan en cuestion, pa asina CBS por manda nan un invitacion pa nan por haci e encuesta online. E tercer grupo di estudio cual tambe lo ta un grupo di 200 hogar, lo wordo bishita door di 2 encuestador di CBS pa asina nan ricibi un code cu cual nan lo por log-in riba e website di CBS y haci e encuesta di ICT, tambe nan mes. Cu e tres metodonan aki CBS kier pa medio di e estudio di ICT midi tambe e interes di e hogarnan pa cu e diferente manera di coopera cu CBS su encuestanan.
En total tin 16 encuestador(a) cu lo ta na encargo pa conduci e entrevista cu e hogarnan selecta, cu a wordo escohi arbitrariamente y ta reparti over di henter Aruba. Cada encuestador lo wordo asigna un area specifico pa haci nan entrevistanan. E encuestador(a)nan di CBS por wordo reconoci mediante di un badge cu nan number, portret y e stempel di CBS. E informacion obteni y tambe e-mail adres colecta lo wordo procesa di un manera completamente anonimo y lo wordo usa unicamente pa genera estadistica agrega. Despues di e investigacion e informacionnan colecta lo ser procesa pa traha tabelnan estadistico y e resultadonan lo ser presenta na publico pa medio di un publicacion. Tur encuestador envolvi ta obliga pa ley di tene secreto tur dato confia na nan.
E cooperacion di comunidad ta di gran importancia pa haci e investigacion un exito.
Di antemano nos kier a gradici pa e cooperacion duna na e investigacion aki.


text:
Ora hende bin hunto, cosnan special ta sosode. Esey por ta un conclusion cu ta saca for di e buki cu a keda presenta e siman aki na Prome Minister Mike Eman.
Skirbi y compila pa Rosanna Koelewijn-Tromp, e buki ta ilustra e coleccion di cuadra cu ta dorna e murayanan di Cas di Grandinan na San Nicolas.
Inicialmente, ta un proyecto cu Departamento di Obra Publico a cuminsa aña 2012 riba iniciativa di ing. Iris Giel.
Un bes cu a keda completa, e autor a tuma riba su mes pa sigui documenta e coleccion mas di cerca y asina a resulta den e publicacion.
E buki ta mustra e 90 cuadra colga n’e cas di cuido caminda 107 persona local a participa, reparti den 11 grupo di pintura, incluyendo personan special y tambe mucha.
Koelewijn-Tromp a duna Minister President Eman e honor di ricibi e prome copia di e buki.
“Mi ta kere cu Minister President y henter pueblo di Aruba ta na altura cu na centro di cuido tin asina un bunita coleccion,” asina e autor a expresa contando cu Premier Eman a keda asombra.
Como un bishitante regular di casnan di cuido, Prome Minister Eman a yega di mira e cuadranan, pero nunca a cay riba e storia nan tras.
Awor tur hende por wak esey den e buki. Buki ta obtenibel De Wit Stores y tambe lo entrega un copia n’e diferente scolnan rond nos isla.